Китапханаға – ғаилә менән!\n30 Ноябрь 2018, 15:57\nБыл донъяла бөтә һөнәр ҙә кәрәкле. Табиптар кешеләрҙе дауалай, уҡытыусы белем бирә, ашнаҡсы тәмле аштар бешерә. Китапхана – китаптар һаҡлай торған урын, ә китапханасы китап биреү, алыу менән генә шөғөлләнә, тип яңылыш уйлаусылар ҙа бар. Беҙҙең 47-се моделле балалар китапханаһы – үҙе бер мөғжизә донъяһы! Ниндәй генә саралар, уйындар, күргәҙмәләр ойошторолмай?!\nЯңыраҡ «Ғаилә бәхете» исемле байрам үткәрҙек. Иң яҡын дуҫтарыбыҙ – китап уҡыусыларҙы саҡырҙыҡ. Улар ғаиләләре менән бер нисә йыл инде беҙҙең китапхананың хөрмәтле ҡунаҡтары.\nБайрам төрлө күңелле уйындарҙан, конкурстарҙан торҙо. Ата-әсәләр балалары менән бергә ребустар систе, төрлө әкиәттәрҙе, ғаилә тураһындағы мәҡәлдәрҙе иҫкә төшөрҙө, үҙҙәре лә шиғырҙар ижад итте. Иң ҡыҙығы музыкаль конкурс булды. Әҙәби, әкиәт геройҙарының йырҙарын бер-ике һөйләмдән танып белделәр, ҡайһы берҙәре ҡушылып йырлап та ултырҙы.\nКүңелле сара аҙағында ҡунаҡтарыбыҙға ғаилә гербтарының һүрәттәрен төшөрөргә йөкмәтелгәйне. Һәр кем был ижади эшкә ихласлап тотондо. Ситтән ҡарап тороуы үҙе бер кинәнес ине.\nШулай һәр ғаиләнең үҙ гербы барлыҡҡа килде. Уларҙың бөтәһенән дә яҡтылыҡ, йылылыҡ, мөхәббәт бөркөлөп тора ине.


Рөстәм Хәмитов – Стәрлетамаҡ районында // Иҡтисад | новости башинформ.рф\nРөстәм Хәмитов – Стәрлетамаҡ районында\n11:23, 5 февраля 2013 Иҡтисад\nБөгөн, 5 февралдә, Башҡортостан Президенты Рөстәм Хәмитов эш сәфәре менән Стәрлетамаҡ районына юлланды. Сәфәрҙә уны республиканың ауыл хужалығы министры Николай Коваленко оҙатып йөрөй.\nОло Аксаков ауылының «Дуҫлыҡ» ауыл хужалығы предприятиеһында Рөстәм Хәмитов һөтсөлөк комплексы эшмәкәрлеге менән танышты. Предприятие директоры Александр Бражников һөйләүенсә, яуаплылығы сикләнгән йәмғиәт 1959 йылда булдырылған. Иген һәм мал аҙығы культуралары, көнбағыш үҫтереү, шулай уҡ һөт һәм ит етештереү эшмәкәрлектең төп йүнәлештәре булып тора. 2011 йылда 18 миллион һумдан ашыу суммаға ауыл хужалығы техникаһы һатып алынған, 2012 йылда был маҡсаттарға 9,5 миллион һумдан ашыу аҡса тотонолған. Һуңғы йылдарҙағы ҡоролоҡ эҙемтәләре хаҡында һүҙ йөрөткәндә, предприятие етәксеһе хәбәр итеүенсә, зыян күләме яҡынса 6 миллион һум тәшкил иткән.\nРеспублика башлығы хужалыҡтың һөтсөлөк-тауар фермаһында булды. Ферма биналары 20 йыл элек төҙөлгән, дүрт һыйыр аҙбары һәм дүрт быҙау аҙбары бар. Бында 196 баш һыйыр малы аҫрала, уларҙың һаны йылдан йыл арта килә. «Дуҫлыҡ» ауыл хужалығы предприятиеһы «500 ферма» программаһында ҡатнаша, программа буйынса бүленгән средстволарға производство үҫтерелә, бүлмәләр яңыртыла.\nРөстәм Хәмитов хужалыҡ хеҙмәткәрҙәре менән аралашты, хеҙмәт хаҡы, эш шарттары хаҡында ҡыҙыҡһынды. Республика башлығына автоматлаштырылған һөттө һыуытыу ҡоролмаһын күрһәттеләр. Президент шулай уҡ быҙау аҙбарын ҡараны, унда 160 баш йәш мал аҫырала.


Балалар баҡсаларына –грант!\n13 Май , 12:30\nБашҡортостан Республикаһының биш балалар баҡсаһы федераль бюджеттан грант алды. #региональныепроекты#регпроекты#нацпроектыБашкортостан\nБашҡортостан Республикаһының биш балалар баҡсаһы федераль бюджеттан грант алды, ул ғына түгел, мәктәпкәсә йәштәге булған ата-әсәләргә консультация үҙәктәрен булдырыуға һәм тәьмин итеүгә лә конкурс нигеҙендә һайлап алыу турында еңеүсе булды.\n“Мәктәпкәсә йәштәге балаларҙың ата-әсәһенә (законлы вәкилдәренә) психологик-педагогик, методик, диагностик һәм консультация ярҙамын күрһәтеү буйынса Өфө ҡалаһының 227-се, 263-сө, Стәрлетамаҡ ҡалаһының 36-сы балалар баҡсаһы грант аласаҡ. "Ата-әсәләр менән үҙ-ара эш итеү моделен булдырыу" йүнәлеше буйынса Өфө ҡалаһының 251-се һәм 225-се балалар баҡсаһы грант ала.\nГранттарҙың дөйөм суммаһы биш миллион һум тәшкил итә, һәр ойошма федераль бюджеттан бер миллион һум аласаҡ. Былар Рәсәй Президенты Владимир Путиндың “май” указына ярашлы булдырылған "Мәғариф" милли проектының "Заманса мәктәп" федераль проектын тормошҡа ашырыу сиктәрендә бойомға ашырыла


Песня «Бәғерем, аңла» исполнителя Elvin Grey. Скачать или слушать онлайн\nПесня «Бәғерем, аңла»\n1.Һөйгән йәрем, ни өсөн һин\nБер һүҙ өндәшмәйһең?\nНи өсөн һин ҡапыл улай\nҺин ышандың әхирәткә,\nБеҙҙе теләй айырырға.\nМөхәббәтем минең, Ҡояшҡайым, йәнем,\nҺин генә минем уйҙарымда.\nҺине мин яратам,\nЗинхар, бәғерем, шуны аңла.\n2.Мөхәббәтем, юҡ, ышанма\nБыл донъяла тик һин генә\nИң ҡәҙерлем миңә.\nӘгәр, йәнем, һин теләһәң\nБүләк итеп алып бирәм мин.


Эльвина - беренсе!\n5 Март 2019, 14:03\nМәҙәниәт минстрлығы һәм республика Халыҡ ижады үҙәге йәштәр өсөн шиғри әҫәрҙәрҙе яттан һөйләү буйынса “Тере һүҙ” тигән бәйге ойошторҙо. Унда һәр ҡатнашыусы башҡорт һәм урыҫ телдәрендәге ике шиғыр менән һынау тотто. Ике көн дауам иткән бәйгелә 76 кеше ҡатнашты. Беҙҙең райондың Брәтәк ауылы ҡыҙы Эльвина Семенова был мәртәбәле бәйгелә 1-е урын яуланы!\nБәйгелә ҡатнашыу өсөн 71 ғариза бирелеп, шуларҙың 44-е финалға үткән. Тәүге тур интернетта ойошторолған.\nБеренсе көн шиғыр һөйләү бәйгеһе һәм шағирҙар, актерҙар менән осрашыу, икенсе көн йәш шағирҙар менән осрашыу, ҙур концерт булды.\n- Минең ҡыҙым Эльвина Семенова башта Мостай Кәримдең «Кис ултырып ҡыҙҙар сигеү сигә» шиғырын һөйләне. Икенсе көндә Рәми Ғариповтың «Яндырылған хаттар» шиғыры менән барыһын әсир итте. Ошо шиғырҙар менән 1-се урын яуланы ла инде. Быйыл Гран-при ҡаралмаған ине.\nЭльвинаны Бөрйән районы исеменән үҙем алып барҙым. Ул бәләкәстән шиғыр һөйләргә яратты. Ҡыҙым әлеге көндә Ишембайҙа З. Вәлиди исемендәге гимназияла уҡый, - тип ҡыуаныстары менән уртаҡлашты Эльвинаның әсәһе Эльвира Хөсәйенова.\nӘйткәндәй, Эльвина “Йөрәк һүҙе” республика шиғыр бәйгеһендә лә 3-сө урын яулағайны. Киләсәктә диктор булырға хыялланған ҡыҙға уңыштар юлдаш булһын!\nТ. Йыһанурова әҙерләне.


Сирена (хикәйә) — Башҡорт Википедияһы\n1887 йылдың 24 авгусында\nСирена — А. П. Чехов хикәйәһе. Әҫәр 1887 йылда яҙылған, тәүге тапҡыр "Петербург гәзите"нең 231-се һанында 1887 йылдың 24 авгусында баҫыла.\nХикәйә тәүге тапҡыр "Петербург гәзите"нең 231-се һанында 1887 йылдың 24 авгусында «Летучие заметки» бүлегендә «А. Чехонте» ҡултамғаһы аҫтында баҫыла. Хикәйәнең стилен бер аҙ үҙгәртеп, Чехов уны әҫәрҙәре йыйынтығының беренсе томына индерә, Адольф Маркс был йыйынтыҡты 1899—1901 йылдарҙа нәшер итә. Чехов шулай уҡ Болгарияла булған ваҡиғаларға кинәйәләрҙе хикәйәнән алып ташлай, ҡайһы бер деталдәрҙе өҫтәп яҙып ҡуя.\nАвтор үҙе тере саҡта хикәйә немец, поляк, серб-хорват һәм швед телдәренә тәржемә ителә.\nАлександр Лазарев-Грузинский әйтеүе буйынса, был хикәйәне яҙыусы Бабкинола бер көн эсендә яҙған. Михаил Чехов хикәйәлә ағаһы Антон Павловичтың звенигородтағы тәьҫораттары һүрәтләнгән тип иҫәпләй. Звенигородта А. П. Чехов «өйәҙ съездарына йөрөгән һәм ундағы түрәләрҙең тормошо, көнкүреше менән танышҡан».\nБер көндө суд чиновниктары судта ҡаралған эштән һуң кәңәшмәләр залында суд рәйесенең залға сығып үҙенең махсус фекерен әйтәсәген көтөп ултыра. Төшкө аш ваҡыты үтеп киткәнлектән, улар барыһы ла асыҡҡан. Участка мировой судьяһы Жилин ашау тураһында һөйләй башлай, һәм ул ҡасандыр үҙенең хыялы булған керән һалып бешерелгән бала сусҡа ите уны истерикаға килтергәнен иҫенә төшөрә. Барыһы ла тәмле аштар менән бәйле ваҡиғаларҙы ҡыҙып һөйләй башлай. Уларҙың бик ныҡ ашағыһы килеп китә, һәм чиновниктар, бер-бер артлы кәңәшмә бүлмәһенән сығып, ашап инә. Уны-быны абайламай ҡалған, ебегән рәйес, үҙенең шәхсән махсус фекерен уны көтөп ултырыусыларға әйтеп тә тормай, шулай уҡ ашарға сығып китә.\nhttps://ba.wikipedia.org/w/index.php?title=Сирена_(хикәйә)&oldid=714469 ҡабул ителгән\nБыл бит һуңғы тапҡыр 06:06 11 июль 2017 үҙгәртелгән.


Сибай карьерында 9 метр горизонт һыу менән тултырылған // Йәмғиәт | новости башинформ.рф\n18:10, 18 февраля 2019 Йәмғиәт\nСибай карьерында 9 метр горизонт һыу менән тултырылған Фото: «Башинформ» мәғлүмәт агентлығы\nСибай карьерында һыу ағыҙыу эштәре планға ярашлы бара. Әлеге ваҡытта һыу менән тултырыу нөктәһе 540 метр кимәлендә теркәлгән, 9 метр горизонт һыу менән тултырылған. Был хаҡта бөгөн Хөкүмәттәге оператив кәңәшмәлә Сибай башлығы Рөстәм Афзалов белдерҙе.\nУның һүҙҙәренсә, Учалы тау-байыҡтырыу комбинаты һыу ағыҙыу кимәлен тәүлегенә 10 мең кубометрға тиклем еткергән, көкөрт диоксидын кәметеү өсөн эзбиз килтерелә.\n«План буйынса 1600 тонна ине, 2 мең тоннаға ҡәҙәр арттырырға хәл ителде. Был аҙнала эштәр өсөн уңайлы һауа шарттары көтөлә. Рөхсәт ителгән сикке дәүмәлдең артыуы теркәлмәне», — тине мэр.\nБынан алда комбинаттың техник директоры Ильяс Әхмәтйәнов «Башинформ» агентлығына һөйләүенсә, ике саҡрым диаметрындағы һәм 500 метр тәрәнлектәге карьер 100 метрға һыу менән тултырыла, тағы 60 метры соҡор төбөнә иҫәпләнгән. Һыуҙы ер аҫты сығанаҡтарынан, тәбиғи һыу ағымынан һәм күрше Ҡамаған карьерынан алына. Яҡынса мәғлүмәттәр буйынса, һыу ағыҙыу 20 мартҡа тиклем тамамланырға тейеш.


«Мәскәү — Пекин» велоуҙышында ҡатнашыусыларға йәшел Өфө оҡшаған // Йәмғиәт | новости башинформ.рф\n«Мәскәү — Пекин» велоуҙышында ҡатнашыусыларға йәшел Өфө оҡшаған\n17:52, 24 июня 2016 Йәмғиәт\nӨФӨ, 2016 йыл, 24 июнь. /«Башинформ» мәғлүмәт агентлығы, Дмитрий Слезин/.\nӨфөгә «Мәскәү — Пекин» велоуҙышында ҡатнашыусылар — 25 швейцар килде. Улар 80 көн эсендә 7800 саҡрым юл үтергә тейеш. Велоуҙыштың инициаторы — Швейцарияның «Huerzeler Bicycle Holidays» компанияһы. Рәсәй буйлап ҙур сәйәхәт Рәсәй Президенты Хакимиәте, Туризм буйынса федераль агентлыҡ, Милли туристик союз, Лидерҙар клубы, Рәсәйҙең Велосипед спорты федерацияһы һәм «Измайловолағы Кремль» мәҙәни-күңел асыу үҙәге ярҙамында ойошторолған.\nҠала ҡунаҡханаларының береһендә Өфө журналистары менән брифинг уҙҙы. Илдә, атап әйткәндә Өфөлә, туризм юғары кимәлдә, тип һөйләне ҡунаҡтар. «Беҙҙе оҙатып йөрөгән полицияға ҙур рәхмәт, — беҙ тыныс ҡына Мәскәүгә, һуңынан һеҙҙең ҡалаға килеп еттек, беҙҙе бында ҡунаҡханаға тиклем оҙатып ҡуйҙылар. Өфө халҡына рәхмәт, барыһы ла алсаҡ һәм изге күңелле», — тип билдәләнеләр велосипедта сәйәхәт итеүселәр.\nШвейцарҙарға йәшел һәм таҙа ҡала бик оҡшаған, бында заманса архитектура өлгөләре менән бер рәттән боронғо йорттар байтаҡ. Уларҙың фекеренсә, Өфөлә һәйбәт велосипед юлдары булһа ла, ошо транспорт сараһында йөрөгән кешеләр бик аҙ.\nВелоуҙыштың киләһе туҡталышы — Омск ҡалаһы. Сәйәхәт 28 июндә Пекинда Тяньаньмэнь майҙанында тамамлана.\nТеги: «мәскәү - пекин» велоуҙышы


Күгәрсен районында «Шаяниум 2015» уйыны үтте\n«Боҙ ҡуҙғалды» девизы аҫтында ойошторолған көлкө байрамында бөтәһе ете команда көс һынашты.\nШаян ҡыҙҙар һәм егеттәр тамашасыларға төрлө донъя хәлдәрен көлкө көҙгөһө аша асып күрһәтте. Көлкө жанрының һәр стилендәге шаяртыуҙар араһында тәрән мәғәнәле сығыштар ҙа күҙәтелде. Мәҫәлән, Еңеүҙең етмеш йыллығына арналған «Еңеү өсөн олатайыма рәхмәт», әҙәбиәт йылына бағышланған миниатюралар уҡыусыларҙы туған телгә, әҙәбиәткә иғтибарлы булырға өндәне.\nСара аҙағында командалар номинациялар буйынса баһаланды. Иң кесе ҡатнашыусы, отҡор, шаян егет, йыл асышы. Беренсе «Шаяниум»дың еңеүселәре тип Теләүембәт мәктәбенең «Ритайым» командаһы танылды. Киләсәктә башҡорт телендә уҙғарылған «Шаяниум» уйындарын әүҙемләштерергә һүҙ ҡуйышты йәштәр.


Именлек һүҙҙә генә булып сыҡты | ГТРК «Башкортостан» — Новости Уфы и РБ\n12 ноября 2019 — 15:19 ГТРК «Башкортостан»\nНарьян Марҙа балалар баҡсаһында булған фажиғәнән һуң Өфөлә именлек саралары көсәйтелеүе тураһында хәбәр ителде. Әммә ысынбарлыҡта, башҡалала балалар баҡсаларына теләгән һәр кем тиерлек үтә алыуы асыҡланды. Бөтә Рәсәй халыҡ фронты вәкиле Совет районында урынлашҡан тәүге балалар баҡсаһына бер ниндәй ҡаршылыҡһыҙ үтә алды. Ул бина эсенә инеп иркенләп йөрөп кенә ҡалманы, хатта кескәйҙәр төркөмөнә тиклем үтте. Йәш егеткә иғтибар итеүсе лә булманы. Асыҡ торған ҡапҡаны ла тиҙҙән рәткә килтерергә һүҙ бирҙе мөдир.Икенсе балалар баҡсаһына ла үтеп инеү әллә ни ҡыйынлыҡ тыуҙырманы.\nБының өсөн бөтә Рәсәй халыҡ фронты вәкиленә, үҙен баланың ағаһы, тип танытыу ҙа етте.Балалар баҡсаһында беҙҙе өлкән тәрбиәсе ҡаршы алды. Халыҡ фронты вәкиленең бер ниндәй ҡаршылыҡһыҙ үтә алыуы уны шаҡ ҡатырҙы.Бер ҡараһаң, бина барлыҡ хәүефһеҙлек талаптарына ла яуап бирә, ҡапҡала саҡыртыусы төймә, видеокүҙәтеү камералары ҡуйылған, эске яҡтан да кем килгәнен күрергә мөмкин. Әммә был талаптар ғына бина эсенә эләгергә теләүсегә кәртә түгел. Теләгең булһа, килгән ата-әсәләргә эйәреп тә инергә мөмкин.\nБындай осраҡта инде, хеҙмәткәрҙәргә генә түгел, ә ситтәргә ишекте асып индергән ата-әсәләргә лә абай булырға кәрәк. Тыштан ҙур, яңы, заманса талаптарға яуап биргән балалар баҡсаһын да урап үтмәҫкә булдыҡ.Бында балалар баҡсаһының ихатаһына эләгеү сағыштырмаса еңел, сөнки ҡапҡаны теләгән һәр кем асып инә ала. Ә бына бинаның эсенә инер өсөн хеҙмәткәрҙәрҙең һорауҙарына тулыһынса яуап бирергә тура килде. Балалар баҡсаһында 500-гә яҡын кескәй малай-ҡыҙҙар тәрбиәләнә. Бында сабыйҙарын йөрөткән һәр ата-әсәнең электрон асҡысы бар, шуға ла теләһә кем бинаға инә алмай, тип аңлата мөдир.\nАльбина Ихсанова – балалар баҡсаһы мөдире/ беҙҙең махсус кнопка бар, ата-әсәләрҙең карталары…. тиҙ генә килеп любой кеше баланы алып китә алмай. Видеокүҙәтеү, электрон асҡыстарҙан башҡа, балаларҙың хәүефһеҙлеген тәъмин итеү өсөн кеше факторы булырға тейеш, тигән фекерҙә Рәсәй халыҡ фронты вәкилдәре. Тикшереп үткән балалар баҡсалары араһында, ҡалғандарға өлгө булырлыҡтары ла бар. Рейд һөҙөмтәләре менән йәмәғәтселәр Өфө ҡалаһы хакимиәтен таныштырырға уйлай.\nКовидҡа бәйле һорауҙар менән ҡайҙа шылтыратырға?\nҮҙизоляцияны боҙған ололарға штраф\n11 часов 35 секунд назад\n"Хәбәрҙәр" Фирҙәт Ғәлиев һәм Ләйсән Тимербулатова менән - 24.11.20\nПропажа боксерок не помешала Азалии Аминевой из Башкирии выиграть Чемпионат Европы\nВ Уфе проходит чемпионат страны по фехтованию на колясках\nӨфө предприятиеларының береһендә айына 3 миллион битлек етештерәләр. Яҡшы сифатлы был һаҡланыу сараһы Рәсәйҙең төрлө төбәктәрендә ҙур һорау менән ҡуллана. Эшҡыуар етештерелгән продукцияһының бер өлөшөн бушлай тарата. Битлектәрҙең бауҙары һары төҫтә, тимәк бер ерҙә лә һатыуға сығарылырға тейеш түгел...\nБашҡортостанда ковидҡа ҡаршы үҙәк эшләй. Уның аша теләгән һәр кем тәүлек әйләнәһенә 8-347-218-19-19 телефоны буйынса медицина учреждениеларына шылтырата ала. Коронавирустан өйҙә нисек дауаланырға, ҡайһы осраҡта дауаханаға ятырға, вирусҡа тест һөҙөмтәһе ниндәй? Сәғәт иртәнге 8-ҙән алып, киске...\nКисә оператив кәңәшмәлә Радий Хәбиров оло йәштәгеләрҙең үҙизоляция режимын үтәүен ентеклерәк тикшерергә, иҫкәртеүҙе аңламағандарға штраф һалырға саҡырҙы. Сикләү индерелгәнгә ике аҙна ваҡыт үтеүгә ҡарамаҫтан ололар араһында сирләүселәр ни бары 2% кәмегән тиелде хөкүмәттәге оператив кәңәшмәлә. Ауыл-...


Ырымдарға ышанып, гонаһлы булмайыҡ! (“Кешегә икенсе исем ҡушыу кәрәкме?”, “Йәшлек”, 8-се һан, 29 февраль, 2016 йыл) » "Йәшлек" гәзите\nГазета "Йәшлек" » Яңылыҡтар таҫмаһы » Ырымдарға ышанып, гонаһлы булмайыҡ! (“Кешегә икенсе исем ҡушыу кәрәкме?”, “Йәшлек”, 8-се һан, 29 февраль, 2016 йыл)\n“Йәшлек”тең 8-се һанында баҫылған “Кешегә икенсе исем ҡушыу кәрәкме?” тигән аҙна һорауына яуап бирергә тырышҡан бер нисә яҡташыбыҙҙың фекерен уҡып сыҡтым. Улар төрлөсә. Кемгәлер өҫтәмә исем йөрөтөргә “мулла ҡуша”, ә икенсе берәү быны “ярамай” тип һанай. Өсөнсөләрҙе, ике исемле кеше баҡыйлыҡҡа китә ҡалһа, йыназа уҡыған мәлдә аңлашылмаусанлыҡ килеп сығыу ихтималлығы борсой.\nЭлегерәк, Советтар Союзы дәүерендә, берәй аңлашылмағаныраҡ, бәхәсле хәл килеп сыҡһа, уйынлы- ысынлы: “Марксҡа мөрәжәғәт итеп алайыҡ әле...” – тип, был хаҡта кәрәкле әҙәбиәтте, инструкцияларҙы табып, килеп сыҡҡан сетерекле мәсьәләгә яуап эҙләрҙәр ине. Ошо осраҡта ла теге йәки был әбей, йә иһә бабай әйткәндәргә генә таянһаҡ, яңылышасаҡбыҙ. Шуның өсөн был һорауға дөрөҫ яуапты тик динебеҙ ҡанундарынан сығып ҡына табырға була. Башҡаса бер нисек тә түгел. Беренсенән, Алла илсеһе бәйғәмбәребеҙ Мөхәммәт ғәләй - һис-сәләм төрлө ырым-юрауға ыша- ныуҙы ҡәтғи тыйған. Был – динебеҙҙәге Аллаһы Тәғәлә яҙған тәҡдир ҙе (алты иман шартының береһен) инҡар итергә маташыу булараҡ та оло гонаһ. Раббыбыҙ тарафынан алдан билдәләп ҡуйыл - ған кеше яҙмышына уның исеме үҙгәреүе йәиһә ҡушамат исем биреү тәьҫир итә тип һанау – яңылышыу. Бәйғәмбәребеҙҙең “...кем дә кем тәҡдиргә (яҙмышҡа) ышанмай, мин ундайҙарҙан баш тартам...” тигән хәҙисе бар.\nДини кеше тигәс тә, халыҡта ул төрлө ырымға, хөрәфәткә ышанырға тейеш, тигән хаталы фекер йөрөй. Бына быға хатта урыҫсалап: “Ничего подобного!” – тип әйткем килә. Бәй ғәмбәребеҙ ғәләйһис-сәләм тыйған бындай нәмәләргә ышаныу динде өйрәнмәгәнлектән килә. Әле ислам дине килеп етмәгән осорҙар ҙағы боронғо ырымдар йәки башҡа халыҡтан ҡушылған, динебеҙ ҡанундарына тап килмәгән бихисап күп нәмә, ҡара бесәй, буш биҙрә, ат дағаһы, ун өс һаны һәм шулай уҡ исем көсөнә ышаныуҙар, үкенескә күрә, арабыҙҙа киң таралған.\nБәйғәмбәребеҙ кешеләрҙең исемдәрен алмаштырып, башҡа исем ҡушҡан осраҡтар, әлбиттә, булғылаған (әлеге “запас” исем ҡушыу түгел!). Әммә ул исемде үҙгәрткәндә уның кеше яҙмышына тәьҫир итеү мөмкинлеген, күҙ тейеү ихтималлығын, йә булмаһа, бүтән хәүеф-хәтәрҙе күҙ уңында тотмаған! Ә фәҡәт теге йәки был исем киле- шһеҙ йәиһә насар мәғәнәле булған өсөн генә алмаштырылған. Мәҫәлән, юғарыла әйтелгән “Аҙна һорауы”ндағы Миңнур Мөхәмәтйәнованың ҡыҙға Ҡаҙағстанда йәшәгән саҡтарында ҡушылған Орнай исеме. Ҡаҙаҡса, бәлки, был исем матурҙыр ҙа. Шулай ҙа Альбина тигәнгә алмаштырып, бик яҡшы иткәндәр, минеңсә.\nӘ бына күҙ тейеү мәсьәләһенә килгәндә, Алла илсеһе ундай нәмә- нең ысынлап та булыуы хаҡында әйткән. Күҙ тейеүҙән һаҡланыу сара- ларын да өйрәткән. Тик өҫтәмә, йәшерен исем ҡушыу йәки маңлай - ға буяу һөртөү ысулы менән түгел. Бәйғәмбәр үҙенең ейәндәре янында бына ошо доғаны уҡыған: “Үғиҙү- күмә би-кәлимәти-лләһи-т-тәм-мә - ти миң күлли шәйтәнин үә һәммә- тин, үә миң күлли ғәйнин ләммәтин” (һәммә шайтандарҙан, бөжәктәр - ҙән, һәр төрлө яман күҙҙәрҙән Аллаһтың камил һүҙҙәренә һыйынам). Унан башҡа, бала янында “Ихлас”, “Фәләҡ”, “Нәс” сүрәләрен, йоҡлар алдынан “Аятел-көрси” аятын да уҡырға ҡушҡан. Бына ошоноң һымаҡ сәхих (дөрөҫ) хәҙистәрҙән алынған, шәриғәт рөхсәт иткән ысулдарға ғына мәрәжәғәт итеү кәрәк. Был хаҡта дөрөҫ китаптар ҙы һәр мәсеттә, мосолман магазиндарында табырға була. Ә бәйғәмбәр ҡушмаған башҡа төрлө нәмә сихыр рәтенә инеп, гонаһҡа батырыуы бар.\nБеҙ үлгәс, мулла нисек тә булһа йыназаны ла уҡыр, күмерҙәр ҙә (кем өсөн йыназа намаҙы уҡылыуы, доға ҡылыныуы тураһында ниәтте Аллаһы Тәғәлә белеп тора бит). Әммә, тере сағыбыҙҙа Аллаһы Тәғәлә яҙған тәҡдиребеҙгә ышанмай, төрлө ырым-юрауҙан ҡурҡып, икешәр исем тағып, бәйғәмбәр ҡушмаған нәмәләрҙе атҡарып ғүмер итәбеҙ икән, Ахирәткә барғас, бының өсөн Раббыбыҙ алдында яуап биреү (йомшаҡ ҡына итеп әйткәндә) ифрат та ҡатмарлы булыуы бар. Иң беренсе нәүбәттә бына ниҙән ҡурҡырға кәрәк... Ә исемдәребеҙҙең, тор- мошта ҡулланыуға уңайлы булһын өсөн, тик матур, яҡшы мәғәнәле булыуы мөһим.\nИкенсе исем ҡушыуға ҡаршы булған Зөлфиә Ғәбитова исемле гәзит уҡыусының фекере менән ризамын.\nСығыу ваҡыты 11-03-2016, 13:04 | Ҡаранылар: 1805\nКүҙ тейеүҙе дауалау\nКүрәҙәсегә барып, гонаһ алмағыҙ


Ағас бөтәһенә лә кәрәк » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәйәсәт » Ағас бөтәһенә лә кәрәк\nАғас бөтәһенә лә кәрәк 19.11.2011 // Сәйәсәт\nАуылда өй һалып сығыу өсөн дә, йорт-ҡураны рәткә килтергәндә лә ағас кәрәк. Әммә һуңғы осорҙа күп райондарҙа уның тейешле күләмдә бүленмәүенә зарланыусылар арта. Шуға ла Башҡортостандың урман хужалығы министры Рәжәп Нәбиуллин район башлыҡтарын халыҡҡа ағасты күберәк бүлеү юлдарын эҙләргә саҡырҙы.\nСелектор кәңәшмәһендә халыҡты һәм эшҡыуарҙарҙы ағас менән тәьмин итеү, уны бүлеү тәртибе тураһында һүҙ барҙы. Мәҫәлән, Башҡортостан Хөкүмәте Премьер-министры Азамат Илембәтов халыҡҡа шәхси ҡулланыуға ағас биреүҙең яңы тәртибе раҫлаған. Хәҙер райондарҙа комиссиялар ағас һорап мөрәжәғәт итеүсенең ысынлап та мохтажлыҡ кисереү-кисермәүен асыҡлаясаҡ, шунан һуң ғына ҡарар ҡабул ителәсәк. Комиссия урындағы урман хужалығы, район хакимиәте вәкилдәренән һәм район Советы депутаттарынан төҙөлә.\nКәңәшмәлә министрға эшҡыуарҙар тарафынан да һорауҙар яңғыраны. Мәҫәлән, ҡуртымға алыусыларҙы урман биләмәләре майҙанын арттырыу мәсьәләһе һәм урманды тергеҙеүҙә үҫенте материал етешмәүе борсоһа, район башлыҡтары халыҡҡа төҙөлөш өсөн бүленгән ағастың етмәй ҡалыуына зарланды һәм уны хәл итеүҙе үтенде. Министрҙың аңлатыуынса, килешеүгә ярашлы, үҫенте материалдарҙы үҫтереү – ҡуртымға алыусының шәхсән бурысы. Әммә үҫентеләр етмәгәндә уларҙы дәүләт унитар предприятиеларынан һатып алыу мөмкинлеге бар. Шәхси төҙөлөшкә бүленгән ағас ҡайһы бер райондарҙа ысынлап та етмәй икән.\n– Был райондар халҡына ағас күрше урман хужалыҡтарынан бүленә. Миҫал өсөн, Ейәнсура районы халҡы ҡарағайҙы Йылайыр һәм Кананикольск урман хужалыҡтарынан аласаҡ, – тине министр. Кәңәшмәлә асыҡланыуынса, урманды ҡуртымға алыусыларҙың ҡайһы берҙәре, бигерәк тә Әбйәлил районында, үҙҙәренә бүленгәнен тейешенсә файҙаланмай. Шул урманды төҙөлөш өсөн халыҡҡа бүлеп биргәндә, ихтыяж бер ни тиклем кәмейәсәк.\nХәйбулла районы башлығы Рөстәм Хәйруллин ағасты эшкәртмәйенсә сит төбәктәргә “оҙатҡан” ҡуртымға алыусыларҙың һәм эшҡыуарҙарҙың исемлеген булдырырға кәңәш итте. Шулай уҡ тиҙҙән республика биләмәһеңдә ағасты ҡабул итеү һәм тейәп оҙатыу пункттарының эшмәкәрлеген ойоштороу тураһында закон эшләй башлаясаҡ. Уға ярашлы, халыҡҡа төҙөлөшкә тип бүленгән ағас бындай пункттарҙа ҡабул ителмәйәсәк. Эшкәртеүгә ағас эшҡыуарҙарҙан һәм ойошмаларҙан ғына ҡабул ителәсәк.


Renault Espace occasion 2015 in Schagen - AutoWeek.nl\nRenault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p. Renault Espace 1.6 TCe Dynamique 5p.\nKM stand 112.254\nCatalogusprijs € 45.340\nDeze origineel Nederlandse Espace hebben we nieuw geleverd aan de 1e eigenaar en ook altijd hier bij ons 100% Renault dealer onderhouden. Hij is voorzien van het winterpakket met voorruitverwarming en verwarmde voor- en (buitenste) achterstoelen en een wegklapbare trekhaak met 13-polige stekker met een aanhangwagengewicht van geremd maar liefst 2.000 kg!.. ..\nMet zijn Multisense instelbare rijbeleving kunt u kiezen voor nog meer comfort, wilt u direct sturen of wat comfortabeler, wilt u de aandrijflijn gretig of soepeler, alles is mogelijk. Kortom, een heerlijke reisauto om nog veel fijne kilometers mee te rijden.. ..\nModelreeks: jan 2015 - aug 2017### Technische informatie Aandrijving: Voorwielaandrijving\nWielbasis: 288 cm### Interieur Interieurkleur: Bruin### Milieu Emissieklasse: Euro 6### Onderhoud, historie en staat Onderhoudsboekjes: Aanwezig (dealer onderhouden)\nIk wil graag een proefrit maken met Renault Espace met kenteken GP-633-D...\nIk heb een vraag over de Renault Espace met kenteken GP-633-D...\nIk wil graag mijn auto inruilen voor de Renault Espace met kenteken GP-633-D...\nRenault Espace 1.6 TCe Initiale Paris 7p. Automaat,Garantie,Rijklaar


Бөгөн Кушнаренко районы Первушин ауылында Бөтә Рәсәй балалар экологик акцияһы үтте. Өсөнсө тапҡыр уҙғарылған байрам сиктәрендә концерт программаһы, уйындар, конкурстар ойошторолдо.\nЙәшел таҫма таҡҡан самолет зәңгәр күкте иңләй. Был күренеште балалар ҙа, ололар ҙа ҡыҙыҡһынып күҙәтә. Ә сәхнәлә ойоштороусылар тирә-яҡ мөхит таҙа булһын өсөн уны бысратмау, һаҡсыл ҡарау мөһимлеген һөйләй. Өсөнсө тапҡыр уҙғарылған акцияға ҡатнашыусылар ныҡлы әҙерләнеп килгән, юлдағы сүп-сарҙы йыйып, батарейкаларҙы махсус контейнерҙарға һалды.\nСәхнәлә ижади коллективтарҙың сығышы тәбиғәткә, тыуған ергә дан йырланы. Ҙур майҙанға һуҙылған сара ғаилә һабантуйын хәтерләтте. Бер урында кескәйҙәр өсөн оҫталыҡ дәрестәре үткәрелһә, икенсеһендә ҡыҙыҡлы уйындар ойошторолдо. Байрамда ҡатнашыусы һәр кемгә йылдың символы - йәшел таҫма бүләк ителде.\nБөтә Рәсәй акцияһы илдең төрлө төбәктәрендә уҙа. Өфө халҡы ла экология йылында ҙур байрам итеп ойошторолған сараға әүҙем ҡушылды. Фестиваль аҙағында ҡатнашыусылар ағас үҫентеләре ултыртып, тыуған ергә йәшеллек өҫтәне.


Республикала 1 июлдә алкоголь һатыуҙың яңы ҡағиҙәләре көсөнә инә // Сәйәсәт | новости башинформ.рф\nРеспубликала 1 июлдә алкоголь һатыуҙың яңы ҡағиҙәләре көсөнә инә\n12:07, 30 июня 2020 Сәйәсәт\n1 июлдән Башҡортостан биләмәһендә алкоголде ваҡлап һатыуҙың яңы тәртибе ғәмәлгә индерелә. Депутаттар июндәге пленар ултырышта ошо продукцияны һатыу тураһында законға үҙгәрештәрҙе хупланы.\n«Алкоголде ваҡлап һатыуҙы көйләгән закон һығылмалыраҡ була бара, – тип белдерҙе Башҡортостан Республикаһы Дәүләт Йыйылышы рәйесе Констатин Толкачев. – Әлегә тиклем беҙҙә киске сәғәт 10-дан иртәнге 10-ға тиклем алкоголь һатылмай ине. 1 июлдән федераль кимәлдә билдәләнгән сикләү генә ғәмәлдә була: төнгө 11-ҙән иртәнге 8-гә ҡәҙәр. Ләкин кәрәк булған осраҡта Башҡортостан Республикаһының Сауҙа һәм ҡулланыусылар хоҡуғын яҡлау буйынса дәүләт комитеты режимға төҙәтмәләр индерә һәм урындағы сикләүҙәр билдәләй ала. Был закон ведомствоға тейешле вәкәләттәр бирҙе. Йәмәғәт туҡланыуы предприятиеларына тыйыуҙар, элекке кеүек үк, ҡағылмай».\nКонстантин Толкачев һүҙҙәренсә, парламент элеккесә алкоголь продукцияһын ваҡлап һатыу өлкәһен көйләүҙә ҡатнаша.\nТеги: Башҡортостан Республикаһы Дәүләт Йыйылышы, закон


Баҡалы районында Ноғайбәк ауылына газ үткәреү проекты тикшерелә\n21 Октябрь 2011, 15:06\n«Халыҡ бюджеты» проекты сиктәрендә Баҡалы районында бөгөн граждандар йыйылышы үтә. Унда Ноғайбәк ауылына газ үткәреү проекты тикшерелә.\nНоғайбәк – Баҡалы районындағы иң төпкөл ауыл. Ул Татарстан сигендә урынлашҡан. Был тораҡты газлаштырыу буйынса эштәр 2006-2007 йылдарҙа башланған, улар федераль бюджет средстволары иҫәбенә башҡарылған. Газлаштырыуҙы Башҡортостан бюджетының финанс ярҙамында тамамлау күҙалланған. Аҡса бүленмәгәнгә күрә, эштәр туҡтап ҡала. Һөҙөмтәлә газ ауыл өйҙәренең яртыһына ғына үтә. Эштәрҙе тамамлау өсөн бөгөн өс миллион һум самаһы аҡса талап ителә. Ноғайбәктә бөгөн 200-ләп кеше йәшәй. 60-тан ашыу йортҡа газ үткәрергә кәрәк.\nХалыҡ йыйылышы Республика адреслы инвестиция программаһына был проектты индереүҙең перспективалы һәм маҡсатҡа ярашлы булыу-булмауын билдәләйәсәк.\nТеги:халыҡ бюджетыгаз үткәреү


Радий Хәбиров Фольклор, фестивалдәр һәм традицион сәнғәт ойошмалары халыҡ-ара советы президенты Филипп Боссан менән осрашты - Bash.News\nРадий Хәбиров Фольклор, фестивалдәр һәм традицион сәнғәт ойошмалары халыҡ-ара советы президенты Филипп Боссан менән осрашты\nРадий Хәбиров Фольклор, фестивалдәр һәм традицион сәнғәт ойошмалары халыҡ-ара советы президенты Филипп Боссан менән осрашты https://bash.news/news/88535_radij_xbirov_folklor_festivaldr_m_tradicion_snt_ojoshmalary_xalyara_sovety_prezidenty_filipp_bossan_menn_osrashty\n22 ғин 2019, 23:43\nОсрашыуҙа 2020 йылда Башҡортостанда Бөтә донъя Фольклориадаһын ойоштороу мәсьәләһе ҡаралды. Радий Хәбиров әйтеүенсә, 2020 йыл Рәсәйҙә Халыҡ ижады йылы исеме аҫтында үтә.\nФилипп Боссан билдәләүенсә, бөгөнгә Башҡортостанға 70 илдән 2 мең ярым кеше килерегә ризалыҡ белдергән. Беҙҙең республика ла оло сараға етди әҙерләнә. Ҡатнашыусыларҙың именлеген тәьмин итеү, уларҙы йөрөтөү, йәшәтеү һәм ашатыу мәсьәләләрен ентекләп өйрәнергә һәм хәл итергә кәрәк. Бөтә донъя Фольклориадаһы лайыҡлы кимәлдә үтәсәгенә шиҡ юҡ, тине Филипп Боссан.\nФилипп Боссан, Фольклор, фестивалдәр һәм традицион сәнғәт ойошмалары халыҡ-ара советы президенты: “Радий Хәбиров менән осрашыуҙа 2020 йылғы фольлориадала әле үк төрлө ҡитғаларҙан 70 ил вәкиле ҡатнашырға теләк белдереүен әйтеп үттем”.


Билдәле ҡурайсы Рөстәм ШӘРИПОВТЫҢ яҡты иҫтәлегенә арналған тамаша - Афиша Уфы\nБилдәле ҡурайсы Рөстәм ШӘРИПОВТЫҢ яҡты иҫтәлегенә арналған тамаша\nОкончание: 13 декабря 2013\nЦена: 100 - 200 һум\nРөстәм Шәрипов Заһир Исмәғилов исемендәге Өфө дәүләт сәнғәт академияһында ҡурайсы һөнәрен үҙләштерә. Ижад юлын студент сағында уҡ Башҡорт дәүләт филармонияһында башлай һәм һуңғы һулышына тиклем унда эшләй. Йәш булыуына ҡарамаҫтан тамашасы һөйөүен бик тиҙ яулап өлгөрә ул.\nҠурайсының репертуары бай йөкәмәткеле һәм күп яҡлы. Рөстәм Шәриповтың ҡурайынан урғылған башҡорт халыҡ һәм башҡа бихисап халыҡтар көйө, эстрада, классик көйҙәре - барыһыла илаһи моң булып мәңгелеккә тамашасы күңелендә урын алды. Рөстәм Шәриповты ижадташ дуҫтары һәм тамашасылар һәр ваҡытта камиллыҡҡа ынтылған, яҡты күңелле, ихлас кеше тип иҫкә ала. Уның юғары башҡарыу оҫталығы, милли сәнғәтте пропагандалауға һалған көсө баһалап бөткөһөҙ. Ул сәнғәт оҫталары менән бер рәттән Төркиәлә уҙған Башҡортостан көндәрендә, Кубала, Эстонияла, Ҡаҙағстанда, Мәскәүҙә, Санкт-Петербургта, Ырымбурҙа һәм башҡа ҡалалар һәм илдәрҙә тамашасыларҙы башҡорт моңона сорнаны. Шулай уҡ йәш ҡурайсы Республика конкурстары лауреаты исеменә лә күп тапҡыр лайыҡ була. Рөстәм Шәрипов мәңгелеккә арабыҙҙан китһәлә уның ҡурай моңо, халҡы өсөн янып йәшәгән йөрәгенең йылыһы күңелдәрҙә һаҡланыр.\nБилдәле ҡурайсы, моң әһеле Рөстәм Шәриповтың яҡты иҫтәлегенә арналған тамашаға рәхим итегеҙ!


Республикала йәшәүселәрҙең күбеһе торлаҡты бушлай хосусилаштырыу хоҡуғы менән файҙаланған — «Росреестр» // Иҡтисад | новости башинформ.рф\nРеспубликала йәшәүселәрҙең күбеһе торлаҡты бушлай хосусилаштырыу хоҡуғы менән файҙаланған — «Росреестр»\n14:47, 26 февраля 2015 Иҡтисад\nӨФӨ, 2015 йыл, 26 февраль. /«Башинформ» мәғлүмәт агентлығы, Артур Басиров/.\nБашҡортостанда йәшәүселәрҙең күбеһе торлаҡты бушлай хосусилаштырыу хоҡуғы менән файҙаланған. Был хаҡта 26 февралдә «Башинформ» агентлығында үткән матбуғат конференцияһында «Росреестр»ҙың Башҡортостан буйынса идаралығы етәксеһе Игорь Шеляков белдерҙе.\n— Торлағын хосусилаштырырға теләүселәр быны эшләне лә инде. Бәлки, авария хәлендәге йәки иҫке йорттарҙа йәшәүселәр генә ҡалғандыр, — тип һөйләне «Росреестр» идаралығы етәксеһе.\nУның һүҙҙәренсә, бөгөнгө көнгә республикала йәшәүсе 1 миллион 158 мең кеше торлағын хосусилаштырған. Ведомствола 2016 йылдың 1 мартына тиклем тағы 10-15 мең кеше бушлай хосусилаштырыу менән файҙаланасаҡ тип күҙаллайҙар.\nИҫегеҙгә төшөрәбеҙ, Дәүләт Думаһы 2016 йылдың 1 мартына тиклем бушлай хосусилаштырыу ваҡытын оҙайтҡан закон проектын һуңғы уҡыуҙа ҡабул итте. Алдараҡ, Рәсәй Торлаҡ кодексының ғәмәлдәге редакцияһына ярашлы, 2015 йылдың 1 мартында торлаҡты бушлай хосусилаштырыу тамамланырға тейеш ине. Парламентарийҙар иҫке һәм авария хәлендәге йорттарҙа йәшәүселәр, шулай уҡ фатир алыуға сиратта тороусы граждандар бушлай хосусилаштырыу хоҡуғы менән файҙалана алһын өсөн ваҡытты оҙайтырға хәл итте.\nТеги: торлаҡты хосусилаштырыу,бр буйынса росреестр


Телефон төрмәгә барып етмәгән » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Телефон төрмәгә барып етмәгән\n09.04.2019 Телефон төрмәгә барып етмәгән\nТөрмәләр, колониялар сәнскеле тимерсыбыҡлы бейек ҡойма ярҙамында кәртәләнә. Эске яҡта "полоса отчуждения" - эҙҙәр күренгән һөрөлгән тупраҡ һыҙаты ҡорола.\nТик һаҡланыу саралары артҡан һайын, хөкөм ителгәндәрҙең ҡаршы тороу һәләттәре лә үҫешә. Элек ҡойма һәм эҙ һыҙаты аша тыйылған әйберҙәрҙе рогатка, һауа шары менән ташлағандар. Хәҙер иһә радио аша идара ителмәле осоу аппараттары ҡулланалар. Ике-өс килограмм йөк күтәрә ала торған квадрокоптер наркотик, телефон кеүек әйберҙәрҙе еңел күтәрә. Ул тәғәйен урынға алып бара һәм кире әйләнеп ҡайта ала.\nОшо көндәрҙә Өфөләге 13-сө колонияға һауа аша телефон тапшыра яҙғандар. Ярай осоп килгән квадрокоптерҙы бина ҡыйығында конвой хеҙмәткәрҙәре тотоп алған. Улар алдан уҡ ошолай алым менән әйбер ебәрәсәктәр тигән мәғлүмәт алған булған.\nОсоу аппаратына "Айфон" кәрәҙле телефоны беркетелгән. Идара итеүсе кеше ҡасҡан, полиция уны эҙләй. Был хоҡуҡ боҙоуға штраф түләтеү һәм тыйылған әйберҙе, матдәне йәки аҙыҡ-түлекте тартып алыу ҡаралған.


Ер еләген үҫтереү » "Йәшлек" гәзите\nГазета "Йәшлек" » Экономика » Үҙ эшеңде башла! » Ер еләген үҫтереү\nЕр еләген ултыртыр алдынан урынды дөрөҫ һайлау талап ителә. Онотмағыҙ – был үҫемлек тура төшкән ҡояш нурҙарын ярата, ҡырҙа ла тау битләүҙәрендә генә шәп уңа. Тимәк, баҡсаның иң сағыу ҡояшлы урынын ер еләге өсөн бүлергә тура киләсәк. Еләкте бер осор ғына ашау ҡыҙыҡ түгел, йәй буйына етерлек итеп үҫтерергә кәрәк. Бының өсөн бер баҡсала кәмендә биш төрлө сорт үҫтерәләр. Үрсетмәләрҙе һатып алырға ла, үҙеңә үҫтерергә лә була. Баҡсала еләк уңа икән, мыйыҡсаларын ҡулланыу ҙа етә. Мыйыҡсаларҙың беренсе һәм икенсе япраҡтарын алырға кәрәк, сөнки улар генетик яҡтан көслөрәк. Еләкте ултыртыу алдынан сирҙәрҙән арындырыу өсөн “Корневин” һәм “Превикур” иретмәләрендә тотоп алыу ярҙам итер. Үрсетмәләрҙе асыҡ тупраҡҡа ултыртҡан ваҡытта артыҡ япраҡтарын өҙөп ташлайҙар, 2 – 3 бөртөгө лә етә. Тамырҙы ла ҡыҫҡартырға мөмкин, шулай уңайлыраҡ.\nЕләк ултыртыр өсөн тәғәйен соҡор 18 сантиметрҙан һайыраҡ булмаһын. Аҙ ғына ағас көлө лә һибегеҙ. Үрсетмәне соҡорға тәҫләп ултыртырға һәм өҫтөнә дымлы тупраҡ менән баҫырға кәрәк. Тамырҙары бөтөп, япраҡтары башланған урынын, йәғни үҙәген айырыуса һаҡларға кәңәш итәбеҙ, сөнки ул үҫемлек өсөн иң мөһим өлөштәрҙең береһе.\nЕләкте ултыртҡас, өҫтөнә торф йәки компост һалып, буташтырығыҙ. Бер-ике аҙна үткәс, төбөнә бесән йәки һалам һибеп сығалар. Был үҫемлекте төрлө сирҙәрҙән, бысраҡтан һаҡлай. Ер еләгенең тамырҙары әллә ни төпкә китмәй, шуға ла уға һыуҙы йыш-ҡыш ҡына һибеп торалар. Үҫемлектәрҙе яҡшылап үҫтереү һәм туҡландырыу өсөн натрий гуматы ҡулланырға була. Ҡыш сыҡҡан еләккә әлеге лә баяғы ағас көлө бик файҙалы. Уны үҫемлектең төбөнә генә түгел, тирә-яғына ла һибергә кәрәк. Бер квадрат метрға 300 грамм көл етә.\nСығыу ваҡыты 23-04-2017, 14:18 | Ҡаранылар: 458


Тормош юлдары ҡатмарлы » Страница 37 » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Страница 37\nӘсә күңеле балала, ә баланыҡы?..\nМахсус бит / Тормош юлдары ҡатмарлы // 17-01-2012, 10:54\nйәки Ғәлиә апайға ҡартлығында үҫтергән балаларынан рәхмәт түгел, йоҙроҡ яуа\n– Ведьма, ишачка, когда же ты сдохнешь! – тип, 50 йәшлек Гөлназ 80 йәшлек әсәһен йоҙроҡтары менән төйә, аяҡтары менән типкеләй. Уға ағаһы Дамирҙың 23 йәшлек ҡыҙы Фәғилә ярҙам итә, уның ҡулында − оҙаҡ үткерләүҙән нәҙегәйгән бысаҡ.\n– Уф, Аллам! Балаҡайҙар, етер, үлтерәһегеҙ бит! У нас же гостья, стыдно!...\nҮҙ ерендә тапты бәхетен\nМахсус бит / Тормош юлдары ҡатмарлы // 10-01-2012, 10:47\nКүгәрсен районының Йомағужа ауылында йәшәүсе туғаным Әсҡәт Кинйәбулатов еҙнәм Мөҙәрис менән апайым Хөршиҙәнең оҙаҡ көтөп, теләп алған улдары булып донъяға килде. Ә олаталары Хәйрулла менән Мөхәмәтвәлигә, өләсәләре Зөләйха менән Фәйзәгә күҙ ҡараһындай беренсе ейәндәре булһа, беҙгә, уларҙың балаларына, иң яратҡан ҡустыбыҙ булды. Уны ҡулдан-ҡулға йөрөтөп кенә үҫтерҙек. Ул иң матур, иң бәхетле ғаиләлә үҫте. Берҙән-бер балаларын еҙнәм менән апайым уҡытырға теләне. Ләкин, урта мәктәпте тамамлағас, Әсҡәт армияға китергә теләп, уҡыу тураһында һуңыраҡ уйларға булды. Ул бер төркөм егеттәр менән Баҡы ҡалаһында элемтәсе булып хеҙмәт итте....\n“Изге юлдарҙан йөрөгөҙ”, –\nМахсус бит / Тормош юлдары ҡатмарлы // 6-12-2011, 10:46\n1914 йылдың йәмле йәйге иртәһендә Хәйбулла районының Утарбай ауылында Әбделҡадир Торомтаевтың ғаиләһендә, бар донъяға ауаз һалып, ҡыҙ бала донъяға килә. Уға Сәбилә тип исем ҡушалар. Сәбилә – оло юл, сәйәхәтсе тигәнде аңлата. “Мин дә тиҫтерҙәрем кеүек үк йәшенмәк, ҡурсаҡ уйнаным. Үҫә төшкәс, ҡыҙҙар менән “аулаҡ өй”ҙәргә йөрөнөк, – тип хәтерләй ул. − Уйын-көлкө ойоштороп, ҡул эштәре менән булып, күңелле ял итә торғайныҡ”. Сәбилә инәй бындай кистәрҙә һәр саҡ мөнәжәттәр әйтер булған....\nМахсус бит / Тормош юлдары ҡатмарлы // 6-12-2011, 10:45\nАрабыҙҙа төрлө кешеләр бар. Йөҙҙәренән һис ҡасан йылмайыу китмәгән, тирә-яҡтағыларға күңел йылыһын, бәхет таратып йәшәүселәр йәки, киреһенсә, насар, әшәке һүҙҙәре менән йәнде телгеләүселәр, бүтәндәргә яла яғыуҙан, ғәйбәт таратыуҙан ләззәт табып көн күреүселәр. Ауыр һынауҙар, ҡайғы-хәсрәттәр, юғалтыуҙар кисереп тә, тормоштоң төрлө ваҡлыҡтарынан өҫтөн булып ҡала белеүселәр ҙә осрай....\nМахсус бит / Тормош юлдары ҡатмарлы // 6-12-2011, 10:41\nӘбйәлил районының Ҡырҙас ауылы оҫтаһы Батыр Зиннәтовтың ҡул йылыһы тейгән мебелде ауылдыҡылар ҙа, ҡаланыҡылар ҙа ҙур теләк менән һатып ала\nБәхеттең асылы ниҙә? Был һорау һәр беребеҙҙе борсой. Кемдер алыҫҡа китеп, күп аҡса эшләп, тормошон алға ебәрә. Ә бәғзе берәүҙәр тыуған йортонда, үҙ хужалығында эшләп кенә бәхет таба. Ҡырҙас ауылында йәшәүсе Батыр Зиннәтов — бәхетте үҙ төйәгендә булдырған йәш, тырыш ир-егеттәрҙең береһе. Ул үҙ хужалығында дуҫы Раян Кейекҡужин менән бергә мебель яһау менән шөғөлләнә....\nЗаманға яраҡлашҡан ҡунаҡсыллыҡ\nМахсус бит / Тормош юлдары ҡатмарлы // 29-11-2011, 12:58\nХәҙер ҡунаҡҡа һирәк йөрөйҙәр, онотҡанда бер саҡырышалар. Бының сәбәптәре лә бар, әлбиттә: ни тиһәң дә, баҙар шарттарында йәшәйбеҙ, һәр нәмә иҫәпле, аҙыҡ-түлеккә лә хаҡ ана бит, ямғырҙан һуң ҡалҡҡан бәшмәктәрҙәй, күҙ алдында артып китте, тағы, тура ултырып, ҡырын һөйләмәйек, йәмәғәт, күңелебеҙ тарайҙы, тормош сүп-сарына күмелеп тапландыҡ,...\nИнициативаны ҡулға алып\nМахсус бит / Тормош юлдары ҡатмарлы // 29-11-2011, 12:50\nЙорт комитеттарының эше көйләнә\nБилдәле булыуынса, ағымдағы йылда «Берҙәм Рәсәй» партияһы депутаттары Павел Крашенинников һәм Андрей Назаровтың башланғысы менән РФ Торлаҡ кодексына төҙәтмә индерелде. Шунан һуң республикала «Башҡортостандың йорт комитеттары союзы» проекты тормошҡа ашырыла башланы. Бер юлы йорттар комитеты ла барлыҡҡа килде. Уларҙың рәйестәренә кодекс менән нығытылған билдәле хоҡуҡтар бирелде....\n“Бетон бағаналар күпкә өҫтөн”,–\nМахсус бит / Тормош юлдары ҡатмарлы // 29-11-2011, 12:47\nтип һанай Мерәҫ эшҡыуары Миңлеғәле Кинйәбулатов\nЯңыраҡ Баймаҡ районының Мерәҫ ауылында шәхси эшҡыуар Миңлеғәле Кинйәбулатов менән танышырға насип булды. Төҙөлөш материалдары эшләүҙе яйға һалған хужа формаларға бетон иретмәһе тултырыу менән мәшғүл ине. Әҙер продукцияны – тигеҙ рәттәр менән һалынған блоклы кирбестәрҙе һәм тимер-бетон бағаналарҙы күргәс, эш яҡшы бара, тигән фекер ҡалды. Эйе, хужаның әйтеүенсә, ауыл кешеләре, уларҙың таныштары төҙөлөш материалдарын теләп һатып ала икән.\nБлоктарҙы данаһын − 30, бағаналарҙы 300 һум менән һатам. Баймаҡта үткән көҙгө йәрминкәләр мәлендә продукцияны күрһәттек, әле лә кешеләрҙән заказдар бар, – ти тырыш уҙаман....\n«Һағындыра йәшлек йылдары»\nМахсус бит / Тормош юлдары ҡатмарлы // 19-11-2011, 13:05\nБаймаҡ районының Салауат исемендәге ауыл хужалығы кооперативында дүрт тиҫтә йылға яҡын эшләгән Рәйес Кәримовты, ер улы, тип атар инем. Барыбыҙ ҙа бер планетала йәшәйбеҙ, Марстан йә Айҙан төшмәгәнбеҙ бит, тиеүселәр ҙә табылыр. Тыуған тупрағына тоғро ҡалып, шөғөлдәрҙең иң изгеһен – игенсе һөнәрен һайлаған кешене башҡаса атау мөмкин түгелдер....


Социалистик Хеҙмәт Геройы Флүр Ғәлимйәнов вафат булды // Сәйәсәт | новости башинформ.рф\nСоциалистик Хеҙмәт Геройы Флүр Ғәлимйәнов вафат булды\n9:29, 29 января 2010 Сәйәсәт\n2010 йылдың 28 ғинуарында Социалистик Хеҙмәт Геройы, “Өфө моторҙар эшләү берекмәһе” асыҡ акционерҙар йәмғиәте ветераны Флүр Ғәлимйән улы Ғәлимйәнов ҡаты ауырығандан һуң 78-се йәшендә вафат булды.\nФлүр Ғәлимйәнов 1932 йылдың 1 февралендә БАССР-ҙың Балтас районы Илекәй ауылында тыуған. 1949 йылда ошо уҡ райондың “Осҡон” колхозында эшләй башлай. Совет Армияһы сафында дүрт йыл хеҙмәт итеп ҡайтҡандан һуң бөтә хеҙмәт эшмәкәрлеген машиналар эшләү тармағын үҫтереүгә арнай. 1955 йылда Өфө авиация институтын тамамлай һәм “Өфө моторҙар эшләү берекмәһе” асыҡ акционерҙар йәмғиәтендә инженер-конструктор, өлкән мастер, цех начальнигы урынбаҫары, төп инженер булып эшләй.\nПредприятиела эшләгән осорҙа Флүр Ғәлимйән улы үҙен юғары квалификациялы, аҡыллы белгес, оҫта ойоштороусы һәм талапсан етәксе итеп күрһәтә. Бөтә вазифаларҙа ла ҡушылған эшкә һәр саҡ юғары яуаплылыҡ һәм тырышлыҡ менән ҡарай.\nФлүр Ғәлимйән улы Ғәлимйәнов ҡаланың һәм республиканың йәмәғәт тормошонда әүҙем ҡатнаша. Ул ихласлыҡ, күңел ябайлығы, баҫалҡылыҡ һәм кешеләргә иғтибарлы мөнәсәбәт кеүек һоҡланғыс кешелек сифаттары менән айырылып торҙо, ошоноң һөҙөмтәһендә лайыҡлы абруй ҡаҙанды.\nФлүр Ғәлимйән улының күп йыллыҡ намыҫлы хеҙмәте Ленин ордены, Социалистик Хеҙмәт Геройының “Ураҡ һәм Сүкеш” алтын миҙалы, башҡа бик күп миҙалдар, Башҡортостан Республикаһының Почет грамоталары менән билдәләнде, уға “Почетлы машина эшләүсе” тигән исем бирелгән.\nТалантлы ойоштороусы, етәксе һәм һоҡланғыс кеше Ғәлимйәнов Флүр Ғәлимйән улы хаҡында яҡты иҫтәлек беҙҙең йөрәктәрҙә мәңге һаҡланыр.\nНекрологка республика Президенты Мортаза Рәхимов, БР Дәүләт Йыйылышы-Ҡоролтай Рәйесе Константин Толкачев, БР Хөкүмәте Премьер-министры Раил Сарбаев һәм башҡа рәсми кешеләр ҡул ҡуйған.


4 октябрь — Башҡорт Википедияһы\n4 октябрь Викимилектә\n4 октябрь — григориан стиле буйынса йылдың 277-се көнө (кәбисә йылында 278-се). Йыл аҙағына тиклем 88 көн ҡала.\nБМО: Торлаҡ көнө (октябрҙең беренсе дүшәмбеһе).\nЕр: Бөтә донъя кейек-йәнлектәрҙе һаҡлау көнө.\nАрхитектура көнө (октябрҙең беренсе дүшәмбеһе).\nТабиптар көнө (октябрҙең беренсе дүшәмбеһе).\nАвстралия: Хеҙмәт көнө.\nЛесото: Бойондороҡһоҙлоҡ көнө.\nРәсәй: Йыһан ғәскәрҙәре көнө.\nҒәҙәттән тыш хәлдәр министрлығының Граждандар оборонаһы ғәскәрҙәре көнө.\nУкраина: Ветеринар милиция хеҙмәткәрҙәре көнө.\n1582: Рим папаһы Григорий XIII григориан календары индерә.\n1909: Өфө уҡытыусылар институты (хәҙер Башҡорт дәүләт университеты) асыла.\n1957: СССР беренсе яһалма Ер юлдашын осора.\nАксаков Григорий Сергеевич (1820—24.02.1891 — Рәсәй империяһының дәүләт эшмәкәре. 1865—1867 йылдарҙа Өфө губернаторы. Өфө губерна музейын (хәҙерге Милли музей) асыуға һәм Өфөлә беренсе театр төҙөүгә булышлыҡ итеүсе. 1863 йылдың 14 майында раҫланған «Башҡорттар тураһында положение»ны төҙөүселәрҙең береһе. Тайный советник (1871). 2-се дәрәжә Изге Владимир (1886), Аҡ Бөркөт (1889), 1-се дәрәжә Изге Анна (1867), 1-се дәрәжә Изге Станислав (1864) ордендары кавалеры. Һамарҙың почётлы гражданы (1873).\nЛысенко Павел Кондратьевич (1920—1997), ауыл хужалығы алдынғыһы. 1965—1981 йылдарҙа Хәйбулла районы «Матрай» совхозының баш инженеры. Башҡорт АССР-ы ауыл хужалығының атҡаҙанған механизаторы. Ленин һәм Хеҙмәт Ҡыҙыл Байраҡ ордендары кавалеры.\nӘминев Тәлғил Исмәғил улы (1930—13.09.2016), педагог, крайҙы өйрәнеүсе, музей белгесе, энциклопедист. 1965—2006 йылдарҙа Бәләбәй педагогия училищеһы (колледжы) директорының уҡыу-тәрбиә эштәре буйынса урынбаҫары, директоры (1970—1975), ижтимағи фәндәр уҡытыусыһы. РСФСР (1987) һәм Башҡорт АССР-ы (1967) мәктәбенең атҡаҙанған уҡытыусыһы.\nБайков Игорь Рауил улы (1962), ғалим-инженер-механик. 1982 йылдан Өфө нефть институты һәм Өфө дәүләт нефть техник университеты уҡытыусыһы, шул иҫәптән 1996 йылдан сәнәғәт йылылыҡ энергетикаһы кафедраһы мөдире, бер үк ваҡытта 2003 йылдан Башҡортостан Республикаһының Энергия һаҡлау үҙәге директоры. Техник фәндәр докторы (1995), профессор (1996). Рәсәй Федерацияһының (2009) һәм Башҡортостан Республикаһының (2003) атҡаҙанған фән эшмәкәре, газ сәнәғәтенең почётлы хеҙмәткәре (1990). Башҡортостан комсомолы премияһы лауреаты (1987). Сығышы менән хәҙерге Украинаның Николаев өлкәһе Николаев ҡалаһынан.\nВасильев Василий Ильич (1936—19.06.2010), педагог. 1987—2000 йылдарҙа Салауат ҡала Экология-биология станцияһы директоры. «Почёт Билдәһе» ордены кавалеры (1975). Сығышы менән хәҙерге Башҡортостан Республикаһының Бишбүләк районы Сиҙәкбаш ауылынан.\nПантелеева Валентина Васильевна (1941), малсылыҡ ветераны. 1959—1971 йылдарҙа Балаҡатай районы «Ҡыҙыл Урал» колхозының сусҡа фермаһы мөдире, 1982 йылдан — зоотехник, 1993—1996 йылдарҙа машина менән һыйыр һауыу оҫтаһы. Башҡортостан Республикаһының атҡаҙанған ауыл хужалығы хеҙмәткәре (1997). Сығышы менән ошо райондың Соҡалы ауылынан.\nАталипова Ирина Нурый ҡыҙы (1946), юғары мәктәп ветераны, ғалим-табип-пульмонолог. 1974 йылдан Башҡорт дәүләт медицина институты һәм Башҡорт дәүләт медицина университеты уҡытыусыһы. Медицина фәндәре кандидаты (1987), доцент (1987). Башҡортостан Республикаһының атҡаҙанған табибы (2001). Сығышы менән хәҙерге Башҡортостан Республикаһының Мәсетле районы Абдулла ауылынан.\nСафронова Валентина Васильевна (1946), һаулыҡ һаҡлау өлкәһе ветераны. 2-се республика клиник дауаханаһының элекке табип-терапевы. Башҡортостандың атҡаҙанған табибы.\nКачкаев Павел Рюрикович (1951), инженер, хужалыҡ һәм дәүләт эшмәкәре. 2001—2003 йылдарҙа Башҡортостан Республикаһының торлаҡ-коммуналь хужалыҡ министры; 2006—2011 йылдарҙа Өфө ҡала хакимиәте башлығы. Рәсәйҙең 6-сы, 7-се һәм 8-се саҡырылыш Дәүләт думаһы депутаты. Башҡортостан Республикаһының атҡаҙанған хеҙмәтләндереү тармағы хеҙмәткәре (2001), Рәсәй торлаҡ-коммуналь хужалығының почётлы хеҙмәткәре (2004). Дуҫлыҡ (2006) һәм «Башҡортостан Республикаһында күрһәткән хеҙмәттәре өсөн» (2020) ордендары кавалеры.\nХәйруллина Рәмилә Миңлеғәли ҡыҙы (1951), мәғариф ветераны. Өфө ҡалаһы 127-се урта мәктәбенең элекке директоры. Рәсәйҙең атҡаҙанған уҡытыусыһы (1994).\nНосратуллин Азамат Ризуан улы (1966), агроном, муниципаль хеҙмәткәр. 2009—2020 йылдарҙа Нуриман район хакимиәте башлығы. Башҡортостан Республикаһының атҡаҙанған ауыл хужалығы хеҙмәткәре (2008), Халыҡтар дуҫлығы (2003) һәм Салауат Юлаев (2020) ордендары кавалеры, райондың почётлы гражданы. Сығышы менән ошо райондың Яңы Күл ауылынан.\nНурғәлин Зиннур Әхмәҙиә улы (1928—10.06.2020), әҙәбиәт белгесе, театр тәнҡитсеһе, публицист, юғары мәктәп етәксеһе һәм уҡытыусыһы. 1962 йылдан СССР-ҙың Журналистар, 1978 йылдан — Яҙыусылар союздары ағзаһы. Башҡортостан Республикаһы Фәндәр академияһының почётлы академигы (2002), тарих фәндәре кандидаты (1968), филология фәндәре докторы (1984), профессор (1985). Башҡорт АССР-ының атҡаҙанған фән эшмәкәре (1978). Ким Әхмәтйәнов исемендәге премия лауреаты (2003).\nБалабан Аншель Львович (1909—13.11.1979), хужалыҡ һәм йәмәғәт эшмәкәре. 1946 йылдан — Өфөләге 3‑сө төҙөлөш тресы идарасыһы урынбаҫары, 1956—1972 йылдарҙа — идарасыһы. Башҡорт АССР-ы Автомотоспорт федерацияһының тәүге рәйесе (1960—1971). РСФСР‑ҙың (1970) һәм Башҡорт АССР-ының (1965) атҡаҙанған төҙөүсеһе. Мотоспорт буйынса Бөтә Союз категориялы судья (1959), Халыҡ-ара мотоцикл спорты федерацияһының халыҡ-ара хронометрисы (1970). Ленин (1958), ике Хеҙмәт Ҡыҙыл Байраҡ (1944, 1966) һәм Ҡыҙыл Йондоҙ (1944) ордендары кавалеры. Сығышы менән хәҙерге Украинаның Винница өлкәһе Тульчын ҡалаһынан.\nМаксимов Владимир Павлович (1934—12.11.1982), ғалим-тау инженеры‑геолог, хужалыҡ эшмәкәре. 1964 йылдан — «Гидротюменьнефтегаз» ғилми‑тикшеренеү һәм проект институтының бүлек начальнигы, 1969 йылдан — КПСС‑тың Төмән өлкә комитетында бүлек мөдире, 1974 йылдан — Бөтә Рәсәй нефть һәм газ ғилми‑тикшеренеү институты (Мәскәү) директорының фән буйынса урынбаҫары. Техник фәндәр доктор (1974), профессор (1980). Ленин премияһы (1970), И. М. Губкин исемендәге премия (1967) лауреаты. «Почёт Билдәһе» ордены кавалеры (1971). Сығышы менән хәҙерге Башҡортостан Республикаһының Дәүләкән ҡалаһынан.\nРиф Сәйфуллин (1949), театр актёры. 1977 йылдан СССР Театр эшмәкәрҙәре союзы ағзаһы. Башҡорт АССР-ының халыҡ артисы (1988).\nУсманова Зифа Ғәлимйән ҡыҙы (1949), табип-терапевт. Медицина, хеҙмәт һәм кеше экологияһы ғилми-тикшерененеү институтының бүлек мөдире. Башҡортостан Республикаһының атҡаҙанған табибы (1998).\n4 октябрҙә тыуғандар\n1895: Рихард Зорге, СССР разведчигы, Советтар Союзы Геройы (1964 йыл — үлгәндән һуң).\n1916: Виталий Лазаревич Гинзбург, СССР һәм Рәсәй физигы, Нобель премияһы лауреаты (2003).\n1669: Рембрандт, Голландия рәссамы.\n1872: Владимир Даль, «Бөйөк рус йәнле теленең аңлатмалы һүҙлеге» авторы.\n1947: Макс Планк, Германия физигы.\n1996: Шәйхулла Чанбарисов, Башҡорт дәүләт университетының беренсе ректоры\nhttps://ba.wikipedia.org/w/index.php?title=4_октябрь&oldid=1081003 ҡабул ителгән\nБыл бит һуңғы тапҡыр 18:57 3 октябрь 2021 үҙгәртелгән.


Медицина кадрҙары етешмәү мәсьәләһе хәл ителә | ГТРК «Башкортостан» — Новости Уфы и РБ\n18 июля 2019 — 17:56 ГТРК «Башкортостан»\nБашҡортостан дауаханаларына хаҡлы ялдағы табиптарҙы эшкә йәлеп итергә уйлайҙар. Хөкүмәттә үткән “Сәләмәтлек сәғәтендә” Белорет үҙәк район дауаханаһының баш табибы ошондай башланғыс менән сыҡты һәм ул яҡлау тапты.\nВице-Премьер Ленара Иванова билдәләүенсә, пенсионерҙарҙы эшкә йәлеп итеү, табиптар етешмәү мәсьәләһен өлөшләтә хәл итергә ярҙам итәсәк. Әммә, проблема иң көнүҙәктәрҙең береһе булып ҡала. Ҡайһы бер йәш белгестәр ярты йә бер йылдан эштәрен ҡалдырып китә. Ленара Иванова баш табиптарға мөрәжәғәт итеп, социаль ярҙамдан тыш, йәш табиптарға остаздар билдәләргә, коллективта яҡшы мөнәсәбәт булдырырға кәңәш итте.\nКәңәшмә барышында республикала халыҡты диспансеризациялау мәсьәләһе лә көн ҡаҙағына сығарылды. Һаулыҡ һаҡлау министры вазифаһын башҡарыусы Максим Забелин һүҙҙәренсә, әлегә 300 мең кеше медицина тикшереүе үткән. Учалы районы табиптары яҡшы һөҙөмтәгә ирешә – улар предприятие-ойошмаларға барып, урында диспансеризация уҙғара. Иглин белгестәре лә ҡалышмай. Кәңәшмәлә әйтелеүенсә, медицина тикшеренеүҙәре хәҙер ентекләп ойошторола, был иһә сирҙәрҙе күберәк асыҡларға ярҙам итә.


Материалы за Ноябрь 2012 года » "Урал" гәзите\n28-11-2012, 14:29 / Яңылыҡтар\nБалаларҙы ла йәлләмәйҙәр бит...\nБелорет ҡалаһының бер биҫтәһендә сыҡҡан янғында ике баланың ғүмере ѳҙѳлѳүе хаҡында хәбәр иткәйнек. Башҡортостан Республикаһы дәүләт ғәҙәттән тыш хәлдәр хеҙмәтенең пресс-службаһы хәбәр итеүенсә, янғын сыҡҡан йорт хужабикәһе күршеһе менән тыуған кѳн мәжлесе үткәреп ултырған. Ике балаһы ла шунда булған. Ҡатындар ҡапыл ғына сыҡҡан тѳтѳндѳ күреп верандаға сыға һәм үҙҙәре дѳрләп янған утты һүндереп маташа. Әммә ут бик тиҙ йортҡа күсә һәм улар ѳйгә инеп балаларҙы алып сыға алмай ҡала....\n28-11-2012, 14:25 / Ғаиләм-ҡәлғәм\nОло йәшкә етеп тә, дәрт-дарманы, алға ынтылышы, фекер сослоғо менән йәштәргә үрнәк булырлыҡ кешеләр бар һәр ауылда. Беҙҙең Абҙаҡ ауылы ла ошондай абруйлы кешеләрҙән мәхрүм түгел. Бергә йәшәүҙәренең 51-се кѳҙѳн ҡаршы алған Хәбирә Йәрмѳхәмәт ҡыҙы һәм Әүәл Зәбир улы Ғайсиндар нәҡ шундайҙарҙан. Улар икеһе лә һуғыш йылдары балалары. Әүәл ағайҙың атаһы Зәбир Динислам улы Ғайсин да, Хәбирә апайҙың атаһы Йәрмѳхәмәт Йомағужа улы Йомағужин да балаларының тыныслығы ѳсѳн һуғышта баш һалғандар....


Борос менән кишерҙән икра » Башҡортостан гәзите\nБорос менән кишерҙән икра\n23-08-2013, 10:15 // Йәмғиәт // Баҫып сығарырға\nБоростан һәм кишерҙән икра әҙерләү өсөн биш килограмм татлы борос, 300-әр грамм кишер, һуған һәм помидор, ике-өс петрушка тамыры (сельдерей ҙа ярай), тәменә ҡарап әнис, петрушка япрағы, 80 грамм тоҙ, әсе борос (биш грамм самаһы) алына.\nТатлы боросто бешергәс, ҡабығын һыҙырып алырға ла ит турағыстан үткәрергә. Һуған менән кишерҙе түңәрәкләп киҫергә лә үҫемлек майында ҡыҙҙырырға кәрәк. Помидорҙы, йәшел тәмләткестәрҙе лә ит турағыстан сығарырға һәм күләме ике тапҡыр кәмегәнгә ҡәҙәр ҡайнатырға. Шунан барыһын да бергә ҡушып, тәмләткестәр, тоҙ, аҙ ғына шәкәр һалырға. Ҡайнап сыҡҡандан һуң 10 минут һүрән утта тотҡас, банкаларға тултырырға. Бер сәғәт самаһы стерилләгәс, түңкәреп, һыуытырға ҡуйырға.


ҠАЛДЫ КҮЛЕ » Журнал\nАлексеев Добрыня һүрәте\nТиҙҙән Яңы йыл\nВеретенникова София һүрәттәре\nРәшит Назаров уҡыуҙары\nБҮЛӘККӘ – велосипед!\nАрҙаҡлы шәхестәр/Знаменитые люди\nБашҡорт телендә һөйләшәм/Учу башкирский язык\nМинең әлифбам/Моя азбука\nРубрикалар / Башватҡыстар\n| 1-10-2018, 14:49\n| 1-10-2018, 14:46\nБашватҡыстар / Туған тел\n| 1-08-2018, 17:18\nЯңы йыл / Комикстар\nБүләктәрҙе кем урлаған/Айнар Байбулатов\nЙәш таланттар ижады/Юные таланты\nЖурнал для детей » Тылсымлы һандыҡ » Әкиәттәр » ҠАЛДЫ КҮЛЕ\nБаҫылды : 16-02-2018, 12:36 |\n"Аҡбуҙат"та баҫылған: 02-2018\nИсеме: ҠАЛДЫ КҮЛЕ\nАвтор: Урал ҠОЛОШОВ\nРәссам: Урал ҠОЛОШОВ\nБорон-борон заманда, шаулап торған урманда йәшәгән, ти, бер әбей менән бабай. Уларҙың өс улы булған. Бабай хайуандар телен аңлаған, ҡоштар ҙа уның өсөн генә һайраған, ти. Атлап үткәндә сәскәләр ҙә уға һонолоп үҫеп китә икән. Бик ҡартайғас, уландарын янына саҡырып, тәбиғәткә күрһәтеп, бабай былай тигән: «Васыят итеп һеҙгә ошо матурлыҡты ҡалдырам. Иң ҡәҙерле, иң ҡиммәтле ҡомартҡы ул — тәбиғәт. Уның менән килешеп йәшәһәгеҙ, ысын бәхетте табырһығыҙ! Ҡалғанын аҡыл, йөрәк һәм нәфсегеҙ ҡушыуы буйынса эшләгеҙ! Артабан юлды үҙегеҙгә һайларға тура килер. Тәбиғәтте һаҡлағыҙ, ҡәҙерләгеҙ!»\nУлдары аталарының васыятына ҡолаҡ һалмай ғына, үҙҙәренсә тормош көтөп алып киткән, ти.\nТәбиғәт аталарына алтын-көмөштө йәлләмәй биреп торғанлыҡтан, уландар байлыҡтың «тәмен» белеп үҫкән. Бер көндө улар ер ҡаҙып, хазина эҙләргә тотонған. Бер-береһе менән ярыша-ярыша, бик тәрән итеп соҡор ҡаҙһалар ҙа, бер ни табылмаған. Ахырҙа, хәлдән тайып, йоҡлап киткәндәр. Иртәгәһен соҡорҙо барып ҡараһалар, унда йымылдап, күҙҙе сағылдырып нимәлер ята, ти. Оло ағалары, ҡояш нурҙарына емелдәп ятҡан һыуҙы алтын-көмөш сағылыуылыр, тип уйлап, шунда йүгергән. Сағыу нурҙарҙан һуҡырайған ағаларын ҡустылары туҡтата ла алмаған. Байлыҡ артынан сапҡан беренсе уланға ни булғандыр, бер кем дә белмәй. Бәлки, бөгөнгө көндә байлыҡ, тип, изгелекте лә күрмәй йүгереүселәр ошо кешенең тоҡомонандыр?\nҺыу туҡтамай, ҡалҡҡан-ҡалҡҡан да, күп ерҙәрҙе баҫып алған, ти. Үтә күренмәле, бөтә тереклекте үҙенә йәлеп иткән һыуға бөтә йәнлектәр, ҡоштар ылыҡҡан. Һыу йәнлектәре барлыҡҡа килгән. Ағалы-ҡустылы ошо ожмахта артабан тормош көткәндәр. Уртансы улан хайуандарға һунар иткән, балыҡ тотҡан, ҡоштарҙы күпләп аулаған. Ағастарҙы күп итеп ҡырҡып, өйҙәр һалған.\nТеге һыу, күтәрелгәндән-күтәрелеп, һалған өйҙәрҙе йотоп, йыйған байлыҡтарын һыу төбөнә алып торған. Уртансы улан, тәбиғәткә асыуланып, емерек өйҙәр урынына яңыларын төҙөгән, хайуандарҙы күберәк ҡырған, әммә байый алмаған. Ә бер көндө ҡомһоҙ ағай бөтөнләйгә юғалған.\nҠайҙа булғандыр, бары Хоҙайға билдәле. Бәлки, нәфсеһен тыя алмай, тәбиғәтте бысратыусы, бейек- бейек өйҙәр һалдырыусы кешеләр ошо уртансы улан тоҡомонандыр?\nАғалары юғалып бөткәс, иң кесе ҡустылары был ерҙән йыраҡҡараҡ күсеп ултырған. Уның тәбиғәткә һаҡсыл ҡарашына, һәр бер бөжәктә ниндәйҙер мөғжизә күреүенә ағалары гел көлөп ҡарар булған.\nИң һуңғы улан бер үҙе ҡалғас, һыуҙың йыйылып күл яһауына һоҡланып бөтә алмаған, ҡоштар һайрауына таң ҡалып яр ситендә ултырырға яратҡан. Ҡояштың ярҙың икенсе яғына барып ятыуына ғәжәпләнгән. Тәбиғәт уға көн дә ниндәйҙер серен асҡан. Ағаларынан ҡасып бөткән хайуандар яйлап кире килгән, юҡҡа сыҡҡан матурлыҡ яңынан тергеҙелгән. Изге йөрәге, саф уйҙары өсөн тәбиғәт тә һыуҙың ташыуын туҡтатҡан. Әммә, кешелекте иҫкәртепме, һәр ҡырҡ йыл һайын ошо күл, ташып, ярҙарына кире ҡайта. Халыҡ был күлде «Ҡалды күле» тип йөрөтә икән. Бөгөн беҙҙең арала тәбиғәтте аңлап, уның менән ярашып йәшәгән йомарт, изге күңелле кешеләр, бәлки, кесе уландың нәҫеленәндер?!\nАҡбуҙ атым, елдереп кил Һин һәр саҡ алдарыма!\nХаттар / Фотолар / Мөғжизә иле-мәктәбем\n1-Этҡол мәктәбенең 1 синыф уҡыусылары\nНаши авторы/БЕҘҘЕҢ АВТОРҘАР


1 сентябрҙә Президент менән // Йәмғиәт | новости башинформ.рф\n1 сентябрҙә Президент менән\n15:34, 1 сентября 2010 Йәмғиәт\nЯңы уҡыу йылының беренсе көнөндә Башҡортостан Президенты Рөстәм Хәмитов үҙенең тыуған мәктәбендә — Өфөнөң 115-се гимназияһында булды. Бында 1971 йылда буласаҡ республика башлығы өлгөргәнлек аттестаты менән оло тормошҡа путевка алған. Бөгөн 115-се гимназия ҡалала абруйлыларҙың береһе, бында «Күп милләтле мәктәптә поликультур тәрбиә» эксперименталь ҡала майҙансығы ғәмәлгә ашырыла. Гимназия – дөйөм белем биреү учреждениелары араһында инновацион белем биреү программалары конкурсы һәм «Мәғариф» өҫтөнлөклө милли проекты сиктәрендәге “Мәктәптә туҡланыу” проекты еңеүсеһе. Былар барыһы ла уҡыу-лаборатория базаһын ярайһы модернизацияларға һәм ашханала капиталь ремонт үткәрергә мөмкинлек биргән.\nӘммә тыш яғынан бында барыһы ла элеккесә ҡалған.\n— Шул уҡ стеналар, шул уҡ иҙән, — тип һағыш менән билдәләй Рөстәм Зәки улы, оҙаҡ йылдарҙан һуң яңынан тыуған мәктәбенең тупһаһынан үткәс.\n— Ысынлап та, мәктәптә капиталь ремонт уның 1967 йылда асылғанынан алып үткәрелмәгән, — ти Президентҡа мәктәп буйлап экскурсия барышында директор Надежда Зайченко. – Ләкин белем биреү процесына ҡағылышлы бөтә нәмә үҙгәрҙе. Класс бүлмәләре заманса техника менән йыһазландырылды, интернет үткәрелде, интерактив таҡталар, проекторҙар ҙа бар. Йәғни, уҡыусылар өсөн бөтә шарттар ҙа булдырылды, былар барыһы ла ата-әсәләр ярҙамынан тыш эшләнмәне, әлбиттә.\nРөстәм Хәмитовтың финанслау тураһындағы һорауына директор, бөгөн йән башына финанслауға күсеү ҡотҡара, тип яуапланы.\n— Беҙҙең гимназияла уҡырға теләүселәр күп, гимназияның проект ҡеүәте ике тапҡырға ашып киткән. Йыл һайын беренсе класҡа килеүселәр һаны арта, быйыл ғына улар беҙҙә йөҙгә яҡын. 1 сентябрҙә йәмғеһе 1101 уҡыусы парта артына ултырҙы. Һәм бында беҙгә федераль аҡсалар ныҡ ярҙам итә, әммә беҙ уларҙы белем биреү процесына ғына тотона алабыҙ, бына әле яңы техника һатып ала башланыҡ, — тип һөйләне Надежда Федоровна.\nЭкскурсия барышында Рөстәм Хәмитовты рус теле һәм әҙәбиәте буйынса элекке уҡытыусыһы Тамара Васильева менән күңелле осрашыу көтә ине. Президент үҙенең элекке остазын Белем көнө менән ҡотланы, биргән белеме өсөн уға рәхмәтен белдерҙе һәм ныҡлы һаулыҡ теләне.\nҮҙ сиратында, Тамара Викторовна Рөстәм Хәмитовтың һәр ваҡыт тырыш, тәртипле, аралашыусан, ҡыҙыҡһыныусан һәм иң мөһиме – тәрбиәле уҡыусы булыуын хәтергә алды.\n— Ул бик яҡшы уҡыны. Бигерәк тә поэзия яратыусылар кисәһендә уның шиғыр уҡыуы ныҡ хәтерҙә ҡалған. Ул Маяковскийҙы уҡыны, ныҡ хисләнеп, дөрөҫ итеп, тексын аңлап уҡыны, — тине ул журналистарға.\nБыл көндө 11-а класы уҡыусыларына ла көн уңышлы булды. Мәктәптәге үҙҙәренең һуңғы 1 сентябрен улар Президент менән бергә ҡаршыланы. Сығарылыш уҡыусылары менән аралашҡанда Рөстәм Зәки улы уларға ихлас көнләшеүен йәшермәне.\n— Һеҙҙең бөгөн белем алыу өсөн мөмкинлектәрегеҙ шул тиклем күп – ул интернет, телевидение. Беҙҙең заманда бындайы булманы, бар белемдәребеҙҙе беҙ китаптарҙан йәки урамда алдыҡ. Бөтә өҫтөнлөктәр һеҙҙең яҡта, һәм һеҙ уларҙы яңы асыштар өсөн файҙаланырға тейешһегеҙ. Һеҙ — беҙҙең киләсәк! – тине БР Президенты.\nШулай уҡ республика башлығы уларҙың ҡайҙа уҡырға инергә йыйыныуҙары менән ҡыҙыҡһынды. Малайҙарға ул инженерға, мәҫәлән Өфө дәүләт авиация техник университетының авиацион двигателдәр факультетына уҡырға барырға кәңәш итте.\n— Киләсәктә беҙгә төплө белем алған инженерҙар һәм программистар кәрәк буласаҡ, — тип һыҙыҡ өҫтөнә алды Рөстәм Хәмитов.\nБелем көнө уңайынан республика башлығынан ҡотлауҙарҙы бөгөн 115-се гимназияға килгән беренсе класс уҡыусылары ла алды. Ҡайһы берәүҙәре хатта Президент менән танышып, аралашып та өлгөрҙө. Мәҫәлән, Руслан Гәрәев Рөстәм Хәмитовҡа мәктәпкә әлегә әсәһе менән йөрөүе, әммә үҫкәс, мотлаҡ яңғыҙ йөрөйәсәге хаҡында һөйләне.\nБеренсе класс уҡыусылары шулай уҡ мәктәптәге беренсе көндән алған тәьҫораттары, уларға нимә оҡшауы, үҙҙәренең уҡытыусылары хаҡында фекерҙәре менән уртаҡлашты.\nБарыһында иғтибар менән тыңлап, Рөстәм Зәки улы балаларға уҡыуҙың беренсе көндәренән үк һәйбәт шөғөлләнергә, ә иң мөһиме — тырышырға кәңәш бирҙе.\nӘлфиә Әһлиуллина | фото: Олег Яровиков\tавтор: Әлфиә Әһлиуллина | фото: Олег Яровиков\nТеги: бр президенты, байрамдар


Ноябрь — ҡышҡа инеү айы. Һуң яҡтыра, ҡараңғы иртә төшә. Көндәр һалҡыная, ай аҙаҡтарында сана юлы һалына. Баҡса йоҡоға тала. Әммә был баҡсасының мәшәҡәте бөттө тигәнде аңлатмай. Киреһенсә, үҫентеләрҙе, ағас-ҡыуаҡтарҙы туңыуҙан һаҡлау сараһын күреү мәле етте.\nҠар иртә яуһа, ер туңмай ҡала. Был осорҙа ла әле ҡайһы бер үҫентеләрҙең тамыры тын ала, киләһе уңышҡа көс туплай. Шулай ҙа көнгә ышанырға ярамай. Ҡайһы бер йылда ҡар оҙаҡ яумай тора, һалҡындар башлана. Еләк-емеш тамырына туңыу ҡурҡынысы янай. Көҙҙән уларҙың төбө серетмә, бысҡы вағы менән күмелһә, үҫентеләрҙең тамыры һыуыҡтарға бирешмәй.\nМул уңыш биреүҙән айырылып төшкән ботаҡтарҙы тарттырып бәйләү, төҙәлмәҫтәрен киҫеп, урынына баҡса елеме, майлы буяу һөртөп ҡуйыу ҙа — мөһим эштәрҙең береһе. Сүп өйөмдәрен ҡышҡылыҡҡа ҡалдырырға ярамай. Сысҡандар эйәләп, ауырыу таратыуы бар. Баҡсала ҡар тотоуҙы тәүҙән үк башлайҙар. Уның өсөн ер өҫтөнә ағас ботаҡтары ташлана, ҡар өйөмдәре яһала, ҡар канауҙары ҡаҙыла. Асыҡ ерҙә ҡышҡы һыуыҡтарҙа еләк-емеш баҡсаһы ныҡ зыян күрә, шуға ла тәүге көндәрҙән үк плантацияларҙы, түтәлдәрҙе ҡар аҫтында ҡалдырыу мотлаҡ.\nЕләк тамыры тупраҡ ҡатламының өҫкө өлөшөнә таралып үҫә, асыҡ ерҙә 15 градус һалҡында ла туңып һәләк була. Ҡар яуғансы уҡ еләклекте 5-7 сантиметр ҡалынлыҡта серетмә, торф йәки бысҡы вағы менән ҡапларға кәрәк. Ҡарҙың йылы “юрған” ғына түгел, дым сығанағы ла икәнен дә оноторға ярамай. Ғалимдар иҫәпләүенсә, көрт 10 сантиметр ҡалынлыҡта булһа, гектарына 300 тоннаға тиклем дым туплана икән. Бына шунан уйлап ҡарағыҙ инде...


«Ҡағыҙға – икенсе ғүмер!» акцияһы сиктәрендә Өфө уҡыусылары 280 ағасты һаҡлап ҡалды // Йәмғиәт | новости башинформ.рф\n«Ҡағыҙға – икенсе ғүмер!» акцияһы сиктәрендә Өфө уҡыусылары 280 ағасты һаҡлап ҡалды\n13:00, 21 февраля 2012 Йәмғиәт\n«Ҡағыҙға – икенсе ғүмер!» акцияһының сираттағы этабы барышында Өфөнөң Совет районы мәктәп уҡыусылары 14 тоннаға яҡын макулатура йыйҙы. Йыл һайын бындай экоакция ойоштороусы «Тәбиғәт» дәүләт унитар предприятиеһының инжерен-экологы Альбина Шәмсетдинова «Башинформ» агентлығына һөйләүенсә, «Ҡағыҙға – икенсе ғүмер!» акцияһының сираттағы этабы ҡалала 12 мартта старт аласаҡ. Унда иһә Киров районының мәктәп уҡыусылары ҡатнашасаҡ. Бынан һуң макулатура йыйыу буйынса аҙаҡҡы эстафетаны Өфөнөң Орджоникидзе һәм Калинин райондары ҡабул итәсәк.\nИҫегеҙгә төшөрәбеҙ, акцияның беренсе этабы Башҡортостандың баш ҡалаһында үткән йылдың ноябрендә башланғайны. Был ваҡыт эсендә ҡаланың төрлө райондарынан мәктәп уҡыусылары 56 тоннанан ашыу макулатура йыйҙы. Ә сеймал артынан мәктәптәргә предприятиеның махсус автомобиле – экомобиль килеүе матур йолаға әүерелде.\n— Балаларға макулатураны файҙалы ҡулланыу һәм эшкәртеү кәрәклеген күрһәтеү беҙҙең төп маҡсат булып тора. Билдәле булыуынса, бер тонна ҡағыҙ дүрт кубометрға яҡын ағасты һаҡлай, ә был биш ҙур ағас тигән һуҙ. Тимәк, бөгөнгө көнгә Өфө уҡыусылары дөйөм алғанда 280-дән ашыу ағасты ҡотҡарҙы, — тине Альбина Шәмсетдинова.\nТеги: экологик акция, макулатура йыйыу, балалар, тәбиғәт


Башҡортостан татарҙары конгресы башҡарма комитеты «Айыҡ Башҡортостан» ойошмаһы инициативаларын хупланы // Йәмғиәт | новости башинформ.рф\nБашҡортостан татарҙары конгресы башҡарма комитеты «Айыҡ Башҡортостан» ойошмаһы инициативаларын хупланы\n10:47, 8 апреля 2014 Йәмғиәт\n«Айыҡ Башҡортостан» төбәк йәмәғәт хәрәкәтенең алкоголде һатыу урынына һәм ваҡытына сикләүҙәр индереү тураһындағы, шулай уҡ урындағы үҙидара органдарына алкоголде һатыу урынын һәм ваҡытын сикләү буйынса өҫтәмә вәкәләттәр биреү тураһындағы инициативаларын Башҡортостан татарҙары конгресы башҡарма комитеты хупланы. Ултырыш ошо көндәрҙә Өфөлә үтте.\nКонгресс етәксеһе Заһир Хәкимов әйтеүенсә, алкоголде һатыуҙы сикләү темаһы бик көнүҙәк һәм йәмәғәттең иғтибарын талап итә.\n— Бөгөн, тәү сиратта ауыл халҡы хөрмәт иткән, тел, йолалар, ғөрөф-ғәҙәттәрҙе һаҡлау мәсьәләһе киҫкен тора, — тип һыҙыҡ өҫтөнә алды Заһир Хәкимов. — Эш урындары булдырыуҙан тыш, иң төп темаларҙың береһе алкоголләштереү булып тора, ул ауылдарыбыҙҙы ҡорота.\nАуыл халҡының мәҙәни кимәленә ярҙам итеү буйынса сараларҙың береһе сифатында «Айыҡ Башҡортостан» хәрәкәтенең төбәк закондар сығарыусыларға муниципалитеттарға социаль инфраструктуранан алып алкоголде һатыу нөктәһенә тиклем араны арттырыу вәкәләттәрен биреү буйынса мөрәжәғәтен хупларға тәҡдим ителде.\nКонгресс делегаттары шулай уҡ «Айыҡ ауыл» конкурсын үткәреү инициативаһына ярҙам итергә тәҡдим итте. Был ҡарарҙар башҡарма комитет ултырышының резолюцияһына индерелде.\nТөбәктең айырым ауыл биләмәләрендә алкоголде һатыу ҡағиҙәһен БР Дәүләт Йыйылышының Сәнәғәт, инновацион үҫеш һәм эшҡыуарлыҡ буйынса комитет ҡарамағындағы эксперт советы тикшерә. Республика парламентының матбуғат хеҙмәтенән хәбәр итеүҙәренсә, айырым ауылдар халҡының урындағы үҙидара органдарына алкоголде һатыуға сикләү вәкәләттәрен биреү үтенесе менән мөрәжәғәт итеүҙәр быға сәбәп булып торҙо.\nТәҡдимде өйрәнеү сиктәрендә Башҡортостан парламентарийҙары Дәүләт Думаһына мөрәжәғәт итә. Федераль кимәлдәге коллегалар, тикшерелеүсе мәсьәлә төбәктәрҙәге закондар сығарыусы органдар компетенцияһында, тип белдерҙе. Дәүләт Йыйылышы, ғәмәлдәге республика закондарына үҙгәрештәр индереп, власть органдарына алкоголде һатыуға сикләү саралары индереү хоҡуғына эйә. Эксперт советы, тема закондар сығарыу кеүек, социаль-иҡтисади яҡҡа ла ҡағыла, тип билдәләне. Дөйөм алғанда эксперт советы ағзалары айырым ауыл биләмәләрендә алкоголь эсемлектәрҙе ваҡлап һатыуға сикләүҙәр ҡуйыуға урындағы үҙидара органдарына хоҡуҡ биреү кәрәклеге тураһында билдәләне.\n— Был хоҡуҡ менән улар файҙаланасаҡмы юҡмы – икенсе һорау, — тип билдәләне эксперт советы рәйесе Рәшит Хәйруллин. — Әммә бындай хоҡуҡ урындағы үҙидара органдарында һәм муниципаль берәмектәрҙә булырға тейеш. Һәм ҡарар социаль, иҡтисади һәм башҡа алкоголь эсемлектәр һатыуҙы сикләү эҙемтәләрен иҫәпкә алыу менән ҡабул ителергә тейеш. Эксперттарҙың фекере ҡануниәтте камиллаштырыу сиктәрендә даими Комитеттың яҡын ваҡыт эсендәге ултырышында тикшереләсәк.\nТеги: татарҙар конгресы,айыҡ башҡортостан


Донъя йәнә Өфөнө һайлай\nБөгөн башҡалала БРИКС илдәренең хеҙмәт һәм халыҡты эш менән тәьмин итеү министрҙары форумға йыйылды. Осрашыуҙа яңы эш урындары асыу, эшһеҙлек кимәлен кәметеү, хеҙмәт урындарын легалләштереү, эшсе һөнәрҙәргә иғтибарҙы арттырыу кеүек бар дәүләттәр өсөн дә уртаҡ проблемалар ҡарала\nФорум иртәгә Декларацияға ҡул ҡуйыу менән тамамлана. Оло йыйында беҙҙең ижади төркөм дә эшләй. Әле хәбәрсебеҙ Рәмзиә Кәримова ваҡиға урынынан тура бәйләнешкә сыҡты. Рәмзиә хәйерле кис, форумда ниндәй мәсьәләләр күтәрелә.\nАгарвал Шанкар, Һиндостан хөкүмәте секретары: «Хеҙмәт баҙары менән бәйле проблемалар беҙҙең дәүләткә лә хас, шуға күрә уларҙы хәл итеү юлдан бергәләп барлау, тәжрибә уртаҡлашыу бик мөһим, тип уйлайым. Хаҡлыҡ бәхәстә тыуа тип юҡҡа ғына әйтмәйҙәр бит».\nДжордж Дэннис, Көньяҡ Африка республикаһының профсоюздар ойошмаһы рәйесе:\n«Мин Өфөлә йәйен саммиттарҙа ла булғайным, бик оҡшаны. Әле һеҙҙә ҡыш, һалҡын икәнен яҡшы беләм, шуға йылы кейемдәр алып килдем. Бер ҡат күлдәк кейгән һымаҡ күренһәм дә, эстә һыуыҡ үткәрмәй торған махсус термокейемем бар».\nРәхмәт Рәмзиә, беҙҙең студия менән тура бәйләнешкә БРИКС илдәренең хеҙмәт һәм халыҡты эш менән тәьмин итеү министрҙары форумынан тура бәйләнешкә хәбәрсебеҙ Рәмзиә Кәримова сыҡты.


Материалы за 10.06.2014 » Страница 2 » Башҡортостан гәзите\nНур сәсеп йәшәй\nЙәмғиәт // 10-06-2014, 03:00\n— Бына ул бар яҡтан уңған Гөлфирәбеҙ, — тип, бүлмәһенә ингән аҡ халатлы мөләйем ҡатын менән таныштырҙы наркология диспансеры мөдире Әмирйән Ғәлиев. — Өс тиҫтә йылға яҡын бергә эшләйбеҙ, киҫәтеү яһағаным да булманы. Бурыстарын теүәл үтәгән кешегә яҡшы һүҙҙән башҡа ни әйтәһең?\n— Әмирйән Хәтип улы, бөгөн тыуған көнөм түгел бит, иртәрәк ҡотлай башланығыҙ...\nКом: 0 // Уҡынылар: 518 тапҡыр // Тотош уҡырға\nКласымда бер нисә ҡыҙҙың битенә һытҡы сыҡҡан. Улар хәҙер күпте белә, аңлай. “Сыҡҡанһың икән, әйҙә тора бир, иҫем китте, ти, һиңә”, — тигәндәй, ана нисек тыныс ултыралар, инша яҙалар. Кәңәштәремде тотҡандарына ҡыуанып, уларҙы күҙәтәм.\nГәзиткә тоғролоҡ һаҡланһын!\nГәзиткә яҙылыу осоро еттеме, сер түгел, журналист төп эшен ҡайғыртыр урынға икенсе мәсьәлә буйынса баш вата башлай – ниндәй яңылыҡтар килтерер был ярты йыллыҡ: баҫмаларға хаҡ өҫтәлерме, уҡыусылар һаны артырмы? Эштең һөҙөмтәле тамамланыуын юрарға ғына ҡала. Хәйер, тоғро дуҫтар барҙа рухиәт, милли баҫмалар йәшәйәсәгенә иманым камил!\nГаз яғыулығы отошлораҡ\nИҡтисад // 10-06-2014, 03:00\nРөстәм Хәмитов Волга буйы федераль округы төбәктәрендә тәбиғи газды мотор яғыулығы сифатында файҙаланыу мәсьәләләренә арналған ултырышта ҡатнашты.\nКом: 0 // Уҡынылар: 528 тапҡыр // Тотош уҡырға\nЙәмғиәт // 10-06-2014, 01:15\nБыйыл Башҡортостанда 50 мең гектар урманды тикшереү күҙаллана.\nБыл сара урман фондында ҡоротҡостарҙың һәм ауырыуҙарҙың таралыуына кәртә ҡуйыуға йүнәлтелә. Урмандың санитар торошона сифатлы баһа биреү маҡсатында Йоматау участка урмансылығында күсмә уҡыуҙар үткәрелде.\nДепутатҡа — ҙур баһа\nЙәмғиәт // 10-06-2014, 01:00\nДәүләт Думаһы депутаты Марсель Йосопов Мәләүез районында үткән һабантуйҙа ҡатнашты.\nБашҡортостан Республикаһы Президенты вазифаһын ваҡытлыса башҡарыусының указдарына ярашлы, Баҡалы районындағы “Бозор” ауыл хужалығы кооперативы һауынсыһы Алчинова Вера Михайловна, Туймазы районындағы “Нерал-Матрикс” ауыл хужалығы предприятиеһының машина менән һауыу операторы Андрусенко Светлана Анатольевна,\nӨҫән буйы гөрләп торҙо\nМәҙәниәт һәм әҙәбиәт, Анонстар // 10-06-2014, 01:00\nБер-береһенән алыҫ урынлашмаған Нөркәй, Ҡайынйылға һәм Егетәк ауылдары тирәһендәге киң болонлоҡҡа борон йәйләүгә сығырға яратҡандар. Ул осраҡлы һайланмаған – донъя көтөү өсөн бик йәтеш урын: эргәнән генә балыҡҡа бай Өҫән йылғаһы аға, һул яҡта – ҙур булмаған тауҙар теҙмәһе, ә туғайлығы тулы — емеш-еләк. Мал-тыуар, ҡош-ҡорт аҫрау өсөн уңайлыҡты телгә алыу артыҡ.\n"Мине фәрештә дауаланы..."\nЙәмғиәт // 10-06-2014, 00:22\nСихыр тигән шөғөл менән беҙҙең башҡорттар булышманы, Тәңренән ҡурҡтылар. Һәр им-том эшен Тәңренән рөхсәт һорап ҡына башлайбыҙ. Ана Сурай ауылындағы Кәрәпшин (Кравченко) бабай ҙа балаларға укол һалыр алдынан “Бисмиллаһир рахман иррахим” тип, урыҫ булһа ла, Тәңренән рөхсәт һорай.\nКом: 0 // Уҡынылар: 698 тапҡыр // Тотош уҡырға


Башҡорт Википедияһы «Башҡортостан 100» интеллектуаль конкурсының икенсе этабына йомғаҡ яһаны\n14 Июнь 2017, 10:18\nӨФӨ, 2017 йыл, 14 июнь. /«Башинформ» мәғлүмәт агентлығы, Алик Шакиров/. Башҡортостан темаһы буйынса Википедияға мәҡәләләр яҙыу һәм уларҙы яҡшыртыу йәһәтенән уҙғарылған интеллектуаль супермарафондың – «Башҡортостан 100» конкурсының икенсе этабы тамамланды. Конкурсты Рәсәй эшсе-крәҫтиән хөкүмәте менән Башҡорт хөкүмәтенең Башҡорт совет автономияһын төҙөү тураһында килешеүгә ҡул ҡуйылыуына 100 йыл тулыуҙы байрам итеү хөрмәтенә Башҡорт Википедияһы ирекмәндәре ойоштора.\nБәйге 2016 йылдың сентябрендә башланды. Ул 100-шәр көнлөк биш этаптан тора һәм 2019 йылдың март айында тамамлана. Конкурстың ҡағиҙәләре буйынса, 20 балдан да аҙ йыймаған йәки 20-нән күберәк мәҡәлә яҙған ҡатнашыусы айырым этаптың еңеүсеһе булып һанала. Супермарафон еңеүселәре биш этаптың суммаһы буйынса 100-ҙән күберәк балл йыйырға йәки 100-ҙән ашыу мәҡәлә яҙырға тейеш.\n«Интеллектуаль супермарафондың икенсе этабында Википедияның башҡорт бүлегендә – 28 мөхәррир һәм рус, бүрәт, эрзя, мари, украин, ҡырым-татар, грузин, азербайжан, белорус, әрмән бүлектәрендә 13 мөхәррир ҡатнашты.\nКонкурс зачетында 729 яңы һәм өҫтәмә мәҡәлә ҡабул ителде, шулай уҡ 116 фото ҡуйылды. Икенсе этапта башҡорт бүлегенән – 10, башҡа тел бүлектәренән ете ҡатнашыусы еңеүсе тип танылды. Украин телендә «Тварини Червоної книги Республіки Башкортостан» тигән мәҡәлә иң яҡшыһы тип билдәләнде.\nИке этап һөҙөмтәләре буйынса зачетлы 1119 мәҡәлә, 171 фото тәшкил итте. Өс мөхәррир: Таңһылыу Ҡыуандыҡова, Гөлшат Сөләймәнова һәм Виктор Семенюк биш этап нормативтарын үтәп, супермарафонда еңеүселәрҙең исемлеген асты. Конкурста иң йәш ҡатнашыусыға – туғыҙ йәшлек Айҙар Сәлиховҡа ошо исемлекте дауам итергә ни бары өс балл етмәне. Ул үҙаллы 97 фото ҡуйҙы һәм уларҙы Википедия мәҡәләләренә өҫтәне. Конкурсыбыҙҙың өсөнсө этабы 1 сентябрҙә башлана. Башҡорт Википедияһы ирекмәндәре барлыҡ теләүселәрҙе ҡатнашырға саҡыра. Тәжрибәле мөхәррирҙәр башлап ебәреүселәргә ярҙам итәсәк», — тип һөйләне «Башинформ» агентлығына Башҡорт Википедияһы администраторы Рөстәм Нурыев.


Башҡортостандың 50 предприятиеһы хеҙмәт етештереүен арттырыу милли проектына инәсәк - Bash.News\nБашҡортостандың 50 предприятиеһы хеҙмәт етештереүен арттырыу милли проектына инәсәк https://bash.news/news/96622_bashortostandy_50_predpriyatiey_xemt_eteshtereen_arttyryu_milli_proektyna_insk\nЙәғни, тәгәрмәстәр өҫтөндәге счетчик. Нефттең күпме сыҡҡанын, нисек сарыф ителгәнен тикшереү өсөн. Әле цехтарҙа ике бункер йыйыла. Мобиль иҫәпләү ҡорамалдары йыйылып бөтөү менән КАМАЗ шассиһына беркетелеп нефть сығарыу компанияларына оҙатыласаҡ. Ә быныһы инде күп функциялы станция. Нефть сығарыласаҡ урынға уны барлыҡ агрегаттары менән әҙер килеш алып барып ултырталар.\nПредприятие бындай комплекстарҙы тулыһынса үҙе етештергән деталдәрҙән йыя. Бер ошондай йортто әҙерләү өсөн ярты йылға тиклем ваҡыт талап ителә. Әммә уның ике айы тиерлек ҡағыҙ, проектлау эштәренә китә.\nАйҙар Нәсибуллин, "Нефтегазинжиниринг" предприятиеһы генераль директоры: “Етештереү ваҡыты ҡыҫҡартылыу менән сығарылған продукция күләме лә лә артасаҡ. Һөҙөмтәлә эш хаҡы ла артыр тип көтөлә. Икенсенән, хеҙмәт көсөнөң дә бушытылыуы күҙаллана. Уларҙы беҙ яңы ҡорамалдар етештереүгә, фәнни-техник эшмәкәрлеккә йәлеп итә аласаҡбыҙ”.\nПредприятиелар үҙ сиратында дәүләттән ярҙам ала. Ташламалар ҙа хеҙмәт етештереүен арттырыуға йүнәлтелгән.\nАйрат Фәхретдинов, Башҡортостандың иҡтисади үҫеш министры урынбаҫары: “Милли проектҡа ингән предприятиелар байтаҡ ташламалар ала. Мәҫәлән, хеҙмәткәрҙәрҙең белем камиллаштырыу, субсидиялар, түбән процентлы кредиттар алыу мөмкинлеге бирелә. Шулай уҡ донъя баҙарына сығыу буйынса ла ярҙам күрһәтеләсәк”.\nБындай преференциялар республиканың 50 предприятиеһына биреләсәк. Милли проектты тормошҡа ашырыу өсөн 170 миллиард һумдан ашыу аҡса бүленә. Был иһә республиканың иҡтисади үҫешенә ҙур этәргес бирәсәк.


Атай - олатайҙарҙың төйәге — Викидәреслек\n("Таң" гәзите Ә. СӘҒИТОВ. Ғәҙелгәрәй ауылы.)\nТуранан-тура күл тураһында бәйән итерҙән алда, бер аҙ ауыл карттарын иҫкә алып үтергә кәрәктер тип уйланым.\nШүлгән ауылында үҙҙәренең иҫке уҡыуы менән көслө булған, бүтәндәргә ҡарата хөрмәтле мөнәсәбәтле, илаһилығы менән оло хөрмәт ҡаҙанған ҡарттар күп булған. Мин белгәндәре - Ғилман, Ялал, Шәрифулла, Усман олатайҙар. Шаһийән, Уйылдан, Фәтхетдин, Ильяс олатайҙар хаҡында өсәйемдең һөйләүе буйынса күҙаллай алам. Ильяс олатай Усман олатайҙың атаһы. Изгин Әбделмән ағайҙың олатаһы була.\nКем булған һуң ул Ильяс?Үҙгәртергә\nБер мәлде малына ашатыр бесән бөткәс, Усман ҡышҡы бер һыуыҡ, аяҙ көндө урманға бесәнгә китергә була. Атаһы Ильяс уның артынан сығып, улым, йөрөмә, беҙгә бесән кәрәкмәҫ, ти. Улы аптырап ҡала. Шулай ҙа атаһын тыңларға мәжбүр була.\nКүҙ асып йомған арала аяҙ күктә геүләтеп дауыл башлана, көслө итеп ҡар яуа. Фажиғә ошолай башлана. Дауыл ваҡытында Усмандың һарайы емерелеп, малын баҫа. Тимәк, Ильяс алдан күрә бөлгән. Быларҙы мин әсәйемдән ишетһәм, әсәйем Уйылдан олатайымдан ишеткән.\nУйылдан 1870 йылдар рәтендә тыуған. Ильястың тыуған йылын белмәйем. «Усман үҙаллы йәшәүгә һәләтлә түгел. Оҙаҡламай халыҡҡа бик ҡурҡыныс ауырлыҡ киләсәк, Усманды ситкә типмә, ярҙам ит. Был мәлдә мин булмам», - ти ул.\nШулай уҡ «Фажиғәнең килерен Ығышма күле иҫкәртер», - тигән. Бәләкәй, әммә тәрән күлгә кем Ығышма тип исем ҡушҡандыр, билдәһеҙ. Элек күл өҫтөндәге бәләкәй генә ер киҫәгендә ҡайын үҫеп ултырған. Шул утрау күл әсәндә ығышып ҡына йөҙөп йөрөгән. Уның күл уртаһына сыҡҡан осорон бер кем дә күрмәгән. Ә ел бит төрлө яҡҡа иҫә. Ҡатын-ҡыҙ, бала-саға ҡурҡҡас, ҡарттар ҡайынды күлдең бер ситенә бәйләп, еректергәндәр.\nМиңә шуныһы ғәжәп. Тәрәнлеге 20 метрҙан да кәм булмаған күлдең һыуы бер кемдең күҙенә күренмәйенсә юҡ була. Күлдең төбө ҡаҙан төбөн хәтерләтә. Был хәл 1974 йылдың июль урталарында булды. Бер-ике көн үттеме-юҡмы, күл эләккә кимәленә ҡайтып, кире тулды. Ильяс олатайҙың «фажиғәне Ығышма әйтер» тигән һүҙе ошо түгелме икән? Тимәк, 21-се йылғы йоттан алда ла ошо хәл булғандыр тип фекерләргә ҡала. Сөнки 1974 йылда күл шулайтып юғалып алһа, 1975 йылда ҡот осҡос ҡоролоҡ булды. Шундайын ҙур күләмдәге һыуҡайҙа юҡ булып, ҡайҙан кире килеп сыға һуң?\nӘйткәндәй, 1975 йыл ысын-ысындан һынау йылы булды. Хужалыҡтар малды һаҡлап ҡалыу өсөн нимә генә эшләмәнеләр. Йәйгеһен йыла һыҙырып әҙерләү, япраҡ бәйләү, Украина яҡтарынан һалам ҡайтартыу - береһе лә ҡалманы.\nБыл хәл үҙе үк 21-се йылдарҙағы йотто хәтерләтте. Ул ваҡыттағы фажиғәләр хөкүмәттең хәстәрлеге арҡаһында ғына ҡабатланмай ҡалды. Барыбыҙҙы ла ялҡытҡан колорад бөжәге лә шул һалам менән килде. Был үҙе генә лә шул фажиғәнең бер тере тарихы.\nҺалам килә башлағас, үҫемлектәрҙе һаҡлау буйынса агроном Хәкимов Рауил Әйүп улы беренсе килгән һаламдарҙы үртәргә һәм ҡабат килтермәҫкә тәҡдим итеп ҡарағайны. Ул һаламда ҡурҡыныс бөжәк барлығын бөлгән булған. Әммә уның тәҡдиме кире ҡағылды.\nГәзит уҡыусыларға минөң яҙғандарым, бәлки, көлкө тойолор.\nһүҙемде күл менән башлағайным. Баяғы көслө ғилемле ҡарттар тураһында фекерем менән тамамлайым. Ниңәлер, улар тураһында хәтерләүсе, уларҙың күрәҙәлектәре хаҡында яҙыусы юҡ. Үҙҙәре лә баҫалҡы булғандарҙыр. Шуға ла танылыу алмай ҡалғандарҙыр.\nМин оҙаҡ йылдар баяғы күл тураһындағы һорауға яуап таба алмайым. Үрҙә телгә алған көслө ғилемле ҡарттар, бәлки, уның серен бөлгәндер.\nӘхәт СӘҒИТОВ. Ғәҙелгәрәй ауылы.\nСығанағы — «https://ba.wikibooks.org/w/index.php?title=Атай_-_олатайҙарҙың_төйәге&oldid=18799»\nПоследний раз редактировалась 18 декабрь 2017 в 23:28


Республикала майлы культураларҙы сәсеү майҙаны арттырылды\n26 Май , 14:41\nФото:Башҡортостан Ауыл хужалығы министрлығының матбуғат хеҙмәте\nБашҡортостан Ауыл хужалығы министрлығының оператив мәғлүмәттәре буйынса, республикала планлаштырылған 425,5 мең гектарҙың 350 мең гектарына тиерлек майлы культуралар сәселгән.\nАграр ведомствонан хәбәр итеүҙәренсә, быйыл майлы культураларға 2021 йылға ҡарағанда 47 гектарға күберәк ер бүленгән.\n«Көнбағыш сәсеүлектәр структураһында төп өлөштө алып тора. Әле ул планлаштырылған 296 мең гектарҙың 247 меңен биләй. Быйыл 31 мең гектарҙа рапс сәселгән. Етендең майҙаны 55 мең гектарҙан ашҡан. Төбәк аграрийҙары соя һәм гәрсис тә сәсә, уларҙың майҙаны 10,6 мең гектарға еткән», — тип белдерҙеләр Башҡортостан Ауыл хужалығы министрлығының матбуғат хеҙмәтендә.


Рөстәм Хәмитов Рәсәйҙең Дәүләт Думаһы депутаттары менән осрашты // Сәйәсәт | новости башинформ.рф\nРөстәм Хәмитов Рәсәйҙең Дәүләт Думаһы депутаттары менән осрашты\n16:25, 28 февраля 2013 Сәйәсәт\n28 февралдә Республика йортонда Башҡортостан Президенты Рөстәм Хәмитов Рәсәй Дәүләт Думаһының Физик культура, спорт һәм йәштәр эштәре буйынса комитеты рәйесе Игорь Ананских, Дәүләт Думаһы депутаттары Николай Валуев һәм Рима Баталова менән эш осрашыуы үткәрҙе. Осрашыуҙа балалар-үҫмерҙәр һәм профессиональ спортты, олимпия һәм паралимпия хәрәкәтен үҫтереү мәсьәләләре тикшерелде, тип хәбәр иттеләр республика башлығының матбуғат хеҙмәтенән.\nБашҡортостан Президенты балалар спортын үҫтереүгә күберәк ресурстар бүлеү кәрәклеге хаҡында әйтте. Уның фекеренсә, профессиональ клубтарға бүленгән аҡса күләме балалар спортына йүнәлтелгән средстволарҙан бер нисә тапҡырға күберәк.\nБашҡортостанда спортсыларға һәр ваҡыт ярҙам күрһәтелде һәм бындай позиция киләсәктә лә һаҡланып ҡаласаҡ, тип билдәләне Президент.\n— Беҙ шундай ҡарарға килдек: үҙебеҙ өсөн ҡайһы бер төп спорт төрҙәрен һайлап алып, барлыҡ көстө шунда йүнәлтәсәкбеҙ. Бындай спорт төрҙәре тәү сиратта финансланасаҡ. Һөҙөмтәләр ҙә юҡ түгел. Әлеге ваҡытта 2014 йылда үтәсәк Ҡышҡы уйындарға әҙерлек бара. Беҙҙә спортсылар күп түгел, әммә «йондоҙҙар» бар. Хоккей, шорт-трек, сноуборд кеүек спорт төрҙәренә ярҙам итәсәкбеҙ. Спортсыларыбыҙ бар, тимәк, һөҙөмтәләр ҙә булыр, тип ышанам, — тине Рөстәм Хәмитов.\nРәсәй Дәүләт Думаһының Физик культура, спорт һәм йәштәр эштәре буйынса комитеты рәйесе Игорь Ананских журналистарға хәбәр итеүенсә, Рөстәм Хәмитов менән осрашыу барышында балалар-үҫмерҙәр спортын һәм, ғөмүмән, спортты үҫтереү мәсьәләләре тикшерелде.\n— Был йәһәттән позицияларыбыҙ уртаҡ. Һөҙөмтәләргә тиҙерәк өлгәшеү өсөн бергәләп эшләү мөһим. Бөгөнгө көндә балалар спортына дәүләт тарафынан айырыуса иғтибар бүленә, сөнки балалар спорты – ул сәләмәт йәшәү рәүешен, спортты популярлаштырыу һәм, һөҙөмтә булараҡ, Олимпия миҙалдарына өлгәшеү. Шуға күрә был йүнәлештә беҙҙең ҡараштар тап килә, — тип белдерҙе депутат.\nТеги: депутаты бр президенты осрашыуҙары,дәүләт думаһы,депутаттар


Өфөлә XVII "Урал моңо - 2014" халыҡ-ара төрки йәштәренең музыкаль ижады конкурс-фестивале тамамланды. РФ Мәҙәниәт министрлығы ярҙамы һәм "Рәсәй мәҙәниәте" федераль маҡсатлы программаһы сиктәрендә БР Мәғариф министрлығы, "Башҡортостан" дәүләт теле-радио компанияһы, Республика халыҡ ижады үҙәге тарафынан уҙғарылған был мәртәбәле сара төрки донъяһында башҡорт музыкаль мәҙәниәтенең үҙ урыны барлығын тағы бер тапҡыр раҫланы.\nНимә генә тимә, бөгөнгө заманда барған глобаль процестар айырым халыҡтарҙың мәҙәниәтендә һәм сәнғәтендә сағылыш тапмай ҡалмайҙыр, күрәһең. Быны бәйгелә ҡатнашыусыларҙың ижадында йылдан-йыл халыҡсанлыҡ төшөнсәһенең һиҙелерлек кәмей барыуынан да тойорға була. Һәр ваҡыттағыса, милли костюмдарҙа, үҙ телдәрендә сығыш яһаһалар ҙа, күп бәйгеселәрҙең сығышына тап шул халыҡсанлыҡ етешмәне кеүек. Миллилек - тышҡы атрибуттарҙа ғына түгел шул, ул күңелеңдә йөрөткән рухта, милли моң-йырыңда, милли асылыңда. Был йәһәттән Башҡортостан данын яҡлаусы башҡарыусыларҙың бер башҡа юғары булыуы ҡыуандырҙы шулай ҙа, тимәк, үҙ мәҙәниәтебеҙҙе, үҙ йөҙөбөҙҙө һаҡлай алабыҙ әле. Бәйгенең Гран-приһын яулаусы Марсель Ҡотоевҡа етеүселәр булмаһа ла, Рөстәм Шаһыбалов, Зилиә Бәхтиева, Салауат Мөхәмәтйәров, Артур Шөғәйепов та еңеүсе исеменә лайыҡ булырҙай талантлы йырсылар. Ниһайәт, бер нисә йылға һуҙылған тынлыҡтан һуң, Башҡортостан "Урал моңо"на быйыл лайыҡлы бәйгеселәр тәҡдим итә алды. Тик "Булғанда - бүреләй, булмағанда - сүреләй" кеүегерәк килеп сыҡты. Әле һанап үтелгән йырсыларҙың һәр береһе халыҡ-ара конкурстарҙың иң юғары баһаһына лайыҡ булырлыҡтар. Шуға ла уларҙың был конкурсҡа бер юлы сығыуы бер аҙ аптыратты. Дөйөм бәйгенән тыш, яҡташтарыбыҙға иң яҡшылар исеменә үҙ-ара ла ярышырға тура киләсәген һайлап алыу турын үткәреүселәр яҡшы аңлағандыр бит. Ғөмүмән, беҙгә бындай юғары конкурстарға йырсыларҙы алдан әҙерләү эшмәкәрлеге етешмәй. Баһалама ағзаларының һәр береһе иһә уларҙың талантына һоҡланыуын белдереп, был сығыштарҙың республикала заманса милли мәҙәниәттең юғары кимәле тураһында һөйләүен белдерҙе. Хәҙерге заман музыкаһында ниндәй генә йүнәлештәр булмаһын, халыҡ йыры, халыҡ көйө, хатта заманса аранжировкала булһа ла, һәр ваҡыт үтемле булыуына тағы бер дәлил был. Үҙебеҙ был байлыҡҡа иғтибар итеп етмәһәк тә, ситтәр "эксперименталь этника" тип атап, өзләүҙе, ҡумыҙ кеүек музыка ҡоралдарыбыҙҙы ҡулланыуҙан һис тартынмай.\nКимәл тигәндәй, ҡасандыр башҡорт эстрадаһы һәм рок-музыкаһы республика фестивале булараҡ, Башҡорт йәштәре иттифағы, "Йәшлек" гәзите тарафынан ойошторола башлаған "Урал моңо" бәйгеһенең хәҙер халыҡ-ара статусы ла, үҫеү, камиллашыу өсөн мөмкинлектәре лә бар. Әммә үткән һуңғы ике бәйгенең кимәленә ҡараһаҡ, үкенескә күрә, бының киреһен күрәбеҙ. Баһалама ағзаһы, Хакасияның халыҡ артисы Герман Танбаев та фестивалдең үҙ маҡсатынан бер аҙ тайпылып, көрсөккә терәлә башлауы тураһында әйтте: "Был минең шәхси фекерем, әммә һәр фестиваль үҙенең тарихында бындай этапты үтергә һәм башта ҡуйылған маҡсаттарҙы яңынан ҡарап, тейешенсә һығымталар яһарға тейеш. Йәштәр ижады тип атала икән, бәйгелә тап йәштәр мәҙәниәтенә, йәштәр субкультураһына бәйле тауыштарҙы ишетергә теләр инем, ә ундайҙар әлегә аҙсылыҡты тәшкил итә. Беҙ көслө тауыштарҙы айырып билдәләйбеҙ ул, шулай ҙа ижади ҡарашлы йәштәрҙе иғтибарһыҙ ҡалдырабыҙ. Етмәһә, глобалләшеү халыҡтарҙы ла, уларҙың милли мәҙәниәтен дә йота бара. Шуға ла беҙгә милли музыкаль байлығыбыҙҙы донъя мәҙәниәтенә сығарыу өҫтөндә эшләргә, ниндәйҙер мөхиткә яраҡлашҡан хәлдә лә, унда үҙ халҡыбыҙҙың мәҙәниәтен индерергә бурыслыбыҙ. Талантлы йырсы донъяға халҡын таныта һәм күрһәтә алырлыҡ булырға тейеш. Дөйөм алғанда, төрки донъяһында был абруйлы фестиваль йәшәргә тейеш, быйылғы бәйге уға һулыш өҫтәренә өмөт итәм". "Урал моңо" конкурс-фестиваленең тағы бер изге маҡсаты - төрки халыҡтарын берләштереү, улар араһында дуҫлыҡ күперҙәрен нығытыу. Яҡын һәм алыҫ сит илдәрҙән, Рәсәй төбәктәренән килгән 53 бәйгесе өсөн дә, ойоштороусылар өсөн дә, бәлки, быныһы мөһимерәк булғандыр ҙа. Айырым дәүләт булып йәшәп, телдәребеҙ айырылып торһа ла, беҙ бер тамырлы, туғандаш халыҡтар. Беҙҙең шатлыҡтарыбыҙ ҙа, хәл итәһе мәсьәләләребеҙ ҙә уртаҡ. Ошоларҙы иҫәпкә алғанда, быйылғы конкурстың төп үҙенсәлеге итеп иҫәпләнгән асыҡ һауалағы концерттағы етешһеҙлектәр ҙә, сит ил ҡунаҡтары сәхнәгә сығып, башҡортса иҫәнләшеп торғанда, алып барыусыларҙың фестивалдең атамаһын да башҡортса матур итеп әйтә алмауы, урынһыҙ шаяртыуҙары бөтөнләй әһәмиәтен юғалта кеүек. Шулай ҙа йәшлек, талант һәм дуҫлыҡ байрамының йөҙөнә тап төшмәһен өсөн бәләкәй генә етешһеҙлектәрҙе ваҡытынды күреп, дөрөҫ йүнәлеш алһаҡ ине.\n"Урал моңо - 2014" халыҡ-ара төрки йәштәренең музыкаль ижады конкурс-фестивалендә 1-се урынға Ҡырғыҙстандан Курал Чокоев менән Ҡырымдан Гүзәл Моратова; 2-се урынға Ҡырғыҙстандан Айбек Саралаев менән Тыва Республикаһынан Аржаана Куулар; 3-сө урынға Азербайжандан Улькер Алиева менән Башҡортостандан Зилиә Бәхтиева лайыҡ булды. Махсус приз - Ислам Сатыров (Ставрополь крайы) менән Айдаш Барынмааға (Тыва), Абай Әмирханов исемендәге диплом Мерген Тельденовҡа (Алтай), "Төрки традицион сәнғәтен популярлаштырғаны өсөн" дипломы Тюргэн Камға (Силәбе өлкәһе), "Традицияларға тоғролоҡ өсөн" дипломы Людмила Тукан (Молдова) менән Алымжан Абдуллаевҡа (Ҡаҙағстан) тапшырылды.\nКурал Чокоев, Ҡырғыҙстан: "Урал моңо" бәйгеһендә ҡатнашып, бөгөнгө төрки телле халыҡтарҙың мәҙәниәте, йәшәйеше менән таныша алыуыма шатмын. Өфө ҡалаһының таҙа, төҙөк булыуы оҡшаны, иң мөһиме, беҙ башҡорт халҡының милли батыры Салауат Юлаевтың һәйкәлен күрҙек. Шундай нескә итеп эшләнгән һәйкәлде тәүгә осратам, был мөһабәт һынға ҡарап, Салауатты тулыһынса күҙ алдына килтерергә була. Ҡырғыҙ милләтен берләштереүсе Манасты беҙ бөгөн дә телдән төшөрмәйбеҙ икән, башҡорт өсөн Салауат та шулай ҡәҙерле, ахыры.\nТелдәребеҙҙең уртаҡлығын ғына түгел, холоҡтарыбыҙҙың бер үк икәнен тойоп йөрөйөм. Бынан күп быуаттар элек формалашҡан әхлаҡи-рухи ҡиммәттәребеҙҙе һаҡлай алғанбыҙ. Мәҫәлән, конкурста халыҡ йырын башҡарҙым, ул йәйләүҙәребеҙ, тауҙарыбыҙ, ерҙәребеҙгә дан йырлауға, әммә шул уҡ ваҡытта һөйгән ҡыҙыңа яратыуыңды белдереүгә бағышланған. Ереңә, һыуыңа мөхәббәтеңде ҡысҡырып әйтә алһаң да, гүзәл заттарға ҡарата һөйөү тойғоһо бер ҡасан да асыҡтан-асыҡ белдерелмәгән. Шулай ҙа башҡорт йырҙарының һағышлыраҡ икәнен аңланым, уларҙың ниндәйҙер бер эске йөкмәткеһе йөрәктәрҙе бөгөн дә тетрәндерер көскә эйә.\nМерген Тельденов, Алтай: Мин Улаган районында, теленгиттар йәшәгән төбәктә тыуғанмын, беҙ алтай теленең теленгит диалектында һөйләшәбеҙ. Этно-рок, фольк йүнәлешендә күберәк эшләйем, топшуур, ҡумыҙ, икили тип аталған халыҡ музыка ҡоралдарында уйнайым, "Теленгит" тип аталған этно-рок төркөмөн етәкләйем. Бындай эстрада конкурсында беренсе тапҡыр ҡатнашам. Этник музыка бөтөн донъяла ҙур ихласлыҡ менән ҡабул ителә. Бөгөнгө заманда донъя музыкаһында һәр халыҡ үҙенең тауышын ишеттерергә теләй, ә быға тап этник йүнәлеште үҫтереү булышлыҡ итә. Ғөмүмән, төрки донъяһы музыкаһы дөрөҫ йүнәлештә үҫешә тип уйлайым, ҡайҙа ғына барһаҡ та - Австралияла ла, Японияла ла, Америкала ла үҙебеҙҙең фекерҙәштәрҙе осратабыҙ. Иң ҡыуаныслыһы, был йүнәлеш йәштәрҙе йәлеп итә, шуға әүҙем үҫешә лә. Башҡортостанда халыҡ музыка ҡоралдарында һәр егет уйнай белә, өзләү ҙә бик популяр икән, быға тиклем башҡорт донъяһын ишетеп кенә белһәм, хәҙер үҙем өсөн күп мәғлүмәт тупланым. Беҙ - һеҙҙе, һеҙ беҙҙе нимәгәлер өйрәтһәгеҙ, үҙ-ара тәжрибә уртаҡлашып, артабан халҡыбыҙҙың музыка сәнғәтен үҫтереү өсөн ҡулланһаҡ, "Урал моңо" үҙенең маҡсатына өлгәште, тип иҫәпләргә була.\nЯҙылған: 09.06.14 | Ҡаралған: 1195


Башҡортостанға Украинанан өсөнсө тулҡын ҡасаҡтар килде\nЮл хәүефһеҙлеге дәүләт инспекцияһы оҙатыуында улар «Сәләмәтлек шишмәһе» профилакторийына урынлаштырылды. Хәтерегеҙгә төшөрәбеҙ, федераль квотаға ярашлы, Башҡортостан 5 меңгә тиклем ҡасаҡ ҡабул итәсәк. Улар барыһы ла ваҡытлыса торлаҡ менән тәьмин ителәсәк. Республикала ҡасаҡтарға ярҙам итергә теләүселәр ҙә бар. Улар ярҙамға мохтаждарҙы фатирҙарға һәм йорттарға индерә. Киләһе сюжет ошондай мәрхәмәтле кешеләр тураһында.\nБәләкәс Саша ни бары 12 көнлөк кенә. Ольга улы тыуыу менән Луганск өлкәһенән тыныс ергә ҡасырға була. Йорт эргәһендәге ҡурҡыныс шартлау тауыштары артта ҡалды, хәҙер уларҙы телевизорҙан күҙәтәбеҙ, ти ул. Ольга Комарова, ҡасаҡ: «Фатирыбыҙҙы, булған мөлкәтебеҙҙе ҡалдырып сығып китеүе ауыр булһа ла, ҡайҙа бараһың... Тормош иптәшем Луганск өлкәһендә тороп ҡалды. Тағы ла ике балам бар, улар атайым менән Рәсәйҙең икенсе нөктәһендә». Ольга йәш бала менән Өфөгә килә. Ҡыуанысҡа, ҡатындың юлына мәрхәмәтле кешеләр осрай. Әле ул уңайлыҡтары булған фатирҙа йәшәй. Стәрлетамаҡ ҡалаһынан Венер Моратов ике ҡатлы бинаны ҡасаҡтарға бирергә әҙер. Унда йөҙҙән ашыу кеше йәшәй ала. Хужа ятаҡҡа ҡасаҡтарҙы бер йылға бушлай индерергә уйлай. Венер Моратов: «Был ятаҡта йәшәү өсөн бар уңайлыҡтар ҙа бар. Бинаның дөйөм майҙаны 1064 квадрат метр. Электр йылытыу системаһын яңыртып, ремонт яһарға ғына кәрәк». Украина ҡасаҡтарына торлаҡтан тыш, кейем-һалым менән аҙыҡ- түлек тә кәрәк. Шуға ла Өфөлә 8 гуманитар ярҙам пункты эшләй. Халыҡҡа социаль ярҙам хеҙмәтенә көн дә 10-15 ярҙамға мохтаж ҡасаҡ мөрәжәғәт итә. Уларҙың күбеһе йылы яҡтан килгәнгә йәйге кейемдә. Ауыр хәлдә ҡалыусыларға битараф булмаусылар юҡ түгел. Шәхси эшҡыуарҙар, волонтерҙар һәм ҡала халҡы хәйриә акцияһында әүҙем ҡатнаша. Һәр пунктта ярҙамға мохтаждарға мәрхәмәтлек ҡылырға теләүселәр төрлө әйберҙәр ҡалдыра. Бынан тыш, һуғыш майҙанында ҡалыусыларҙы ваҡытлыса торлаҡ менән тәьмин итеүселәр ҙә бар. Ябай халыҡтың тыуған ерендә ҡупҡан низағта ғәйебе юҡ бит.


Радий Хәбиров Владимир Спиваковты Салауат Юлаев ордены менән бүләкләне - Правительство Республики Башкортостан\nБашҡортостан Башлығы вазифаһын ваҡытлыса башҡарыусы Радий Хәбиров фестивалдә ҡатнашыусыларҙы һәм ҡунаҡтарҙы сәләмләне һәм Рәсәйҙең Милли филармония оркестрының художество етәксеһе, СССР-ҙың һәм Башҡортостандың халыҡ артисы Владимир Спиваковты 75 йәшлек юбилейы менән ҡотланы.\n– Залдағы тамашасылар, шәхсән үҙемдең һәм миллионлаған Башҡортостан халҡы исеменән Һеҙҙе күркәм юбилейығыҙ менән тәбрикләргә рөхсәт итегеҙ. Һеҙгә ныҡлы сәләмәтлек, оҙон ижади ғүмер теләйем. Сәнғәт яратыусыларҙы оҙаҡ йылдар даһи ижадығыҙ менән һөйөндөрөргә яҙһын, – тине төбәк етәксеһе. – Владимир Теодорович, Һеҙгә йәш ижадсыларға күрһәткән хәстәрегеҙ, уларҙы донъя кимәлендә йондоҙ итеп балҡытыуығыҙ өсөн ысын йөрәктән оло рәхмәт.\nХеҙмәтенә юғары баһа һәм ихтирам билдәһе итеп Радий Хәбиров Владимир Спиваковҡа Салауат Юлаев орденын тапшырҙы.\n– Күреүегеҙсә был орден йондоҙ формаһында. Был йондоҙ Һеҙҙе һәр саҡ тыуған республикағыҙға саҡырып торһон. Беҙ Һеҙҙең менән бәхетле! – тине Башҡортостан Башлығы вазифаһын ваҡытлыса башҡарыусы Радий Хәбиров.


05 июля 2016 — 15:43\nҠытайҙың үҙәк һәм көньяҡ төбәктәрен һыу баҫыу сәбәпле 90 кеше һәләк булған, 20 кеше хәбәрһеҙ юғалған. Бында бер аҙна туҡтамай ҡойма ямғырҙар яуа. 700 меңдән ашыу кеше эвакуацияланған. Йорттар,юлдар емерелгән тип хәбәр ителә.\nТөркиә биләмәһендәге Сүриә ҡасаҡтарының Төркиә гражданлығы алыуы ихтимал. Был хаҡта Рәжәп Эрдоган Рамаҙан айы тамамланыу уңайынан ойошторолған сарала әйткән. Төркиә президентының белдереүе ҡыҙыу бәхәстәр тыуҙырҙы. Оппозиция Эрдоганды 2019 йылда үтәсәк һайлауға электорат туплай башлауҙа ғәйепләгән.\nДжуно исемле космос зонды Юпитерға осто. Тиҙҙән ул ҡояш системаһындағы иң ҙур планетаның орбитаһына сығырға тейеш. План буйынса, Джуно Юпитерҙы йылдан ашыу тикшерәсәк. Ғалимдар әйтеүенсә, Юпитер тарихын өйрәнеү Ҡояш системаһының нисек барлыҡҡа килеүен аңларға ярҙам итәсәк.\nОмск ҡалаһынан Макс Миллер исемле руфер үҙенең дуҫы менән урындағы 200 метрлыҡ телевышкаға менгән. Улар унда таңды ҡаршы алған. Егеттәр селфи эшләп интернет селтәренә һалырға ла өлгөргән.\n53 минуты 21 секунда назад\n57 минут 46 секунд назад\nДТП в Баймакском районе, предупреждение о чрезвычайной пожароопасности и пчелы на детской площадке\nАвиакомпания Utair открыла новые рейсы из Уфы на Юг


Инфоурок / Начальные классы / Конспекты / Конспект внеклассного мероприятия "Прощание с азбукой"на башкирском языке\nУҡытыусы.Ҡәҙерле ата-әсәләр! Ҡунаҡтар!Ҡәҙерле уҡыусылар!Бөгөн беҙҙә ҙур байрам -1се класс уҡыусылары үҙҙәренең яҡын дуҫы –Әлифба менән хушлашырға йыйылдылар.Хәҙер инде улар Әлифбалағы бөтә һүҙҙәрҙе ,һөйләмдәрҙе ,бәләкәй генә хикәйәләрҙе уҡырға һәм һөйләргә,дәфтәргә матур итеп яҙырға өйрәнделәр.\nҠәҙерле балалар!Һеҙҙе Әлифбаны уңышлы тамамлауығыҙ менән ҡотлайым.Киләсәктә лә шулай тырышып уҡығыҙ.Белем иленең юғары баҫҡысына күтәрелегеҙ!\nҠәҙерле ата-әсәләр!Бөгөн һеҙҙең өсөн дә ҙур байрам.Балаларығыҙ өлгәшкән уңыштарҙа һеҙҙең өлөшөгөҙ ҙур.Әлифба байрамы менән һеҙҙе,\nӘ хәҙер,балалар,әлифбаны уҡыу осоронда нимәгә өйрәнгәнебеҙҙе күрһәтәйек.\nБалаларҙың сығышы.Хор менән “Теләк”шиғырын һөйләү:\n“А”тигән хәреф менән.\nБашланған ана шунан.\n“Я”тигән һуңғы хәрефкә\nБарып еттек беҙ бер саҡ,\nИльнар ҡулына Әлифба тотоп алға сыға һәм шиғыр һөйләй:\n1.Ҡәләм тотоп ҡулдарға, хәрефтәрҙе яҙырға\nҠабатларға,бүлергә, бәләкәстәрҙе һөйөргә\n2.Бишкә биште ҡушырға, ижектән һүҙ яһарға\nБелер өсөн бик күпте, яратырға китапты\n3.Таңдар нисек атҡанын, Ҡояш нисек батҡанын\nТабырға утрауҙарҙы, бейек-бейек тауҙарҙы\n4.Өтөр менән нөктәне, Ҡасан ҡайҙа ҡуйырға\nДуҫлыҡ ҡәҙерен белергә, Һуҙылһын тип ғүмергә\nУҡытыусы.1 Сентябрь көнөн хәтергә төшөрәйек әле.Ул көндө беҙ тәүге тапҡыр мәктәпкә килдек.Уҡый ҙа ,яҙа ла белмәй инек әле.Ә хәҙер беҙ белем иленеңберенсе баҫҡысына күтәрелдек.Әлифбаның бөтә !ө хәрефен дә таныйбыҙ,шул хәрефтәрҙән ижек,ижектәрҙән һүҙ,һүҙҙәрҙән хикәйәләр төҙөй беләбеҙ.Әкиәттәрҙе,хикәйәләрҙе шыма,тасуири уҡый алабыҙ.\nЗинира.Беренсе сентябрь көнө\nАзалия.Хәҙер ,әсәй,ҙур үҫтем,\nЭльмира.Беҙҙе уҡырға өйрәтеүҙә күп көс түгеүсе беренсе уҡытыусыбыҙға һәм ата-әсәләребеҙгә(хор менән) ҙур рәхмәт!(Балалар ата-әсәләргә бүләктәр тапшыралар)\nИсламоратова Альбина башҡарыуында «Лирик бейеү»\nАльбина.Кем зирәк,кем тапҡыр икән,\nҺеҙ яуаптарҙы табығыҙ,\nЯһанып килгән кейәү кеүек.\nЙылына ике тапҡыр тунын алмаштыра.\nЭнәһе бар- тегә алмай.\nКескәй генә күҙҙәре,\nМороно оҙон бигерәк.\nУның исемен әйтеү өсөн\nАяҡһыҙ- ҡулһыҙ атлап йөрөй.\nКәкре егет алтын ҡаҙый.\nЕр аҫтында ҡара һыйыр он тарта.\nУҡытыусы.Ә хәҙер”Һорайым уйнап ҡына,яуап бир уйлап ҡына”уйынын уйнайбыҙ.Таҡталағы сәскәнең таждары артында һорауҙар яҙылған.Бер уҡыусы сығып уҡый,ә һеҙ яуап бирәһегеҙ.\n1.Кәзә 7 йәш тулғас ни эшләй?(һ се йәшкә китә )\n2.Һыйыр ниңә ята?(ултыра алмағанға)\n3.Ҡаҙ ниңә йөҙә?(һыуҙан атлай алмағанға)\n4.Ҡаҙ һыуҙан сыҡҡас ни эшләй?(ярға баҫа)\n5.Машинаның ниндәй тәгәрмәсе әйләнмәй?(запас)\n6.Ҡара бесәй ҡасан өйгә инә ала?(ишек асыҡ булғанда)\n“Кире-мире”уйыны.(Балалар уҡытыусы әйткәндең киреһен әйтәләр)\nУҡытыусы.Ә ниндәй мәҡәлдәр беләһегеҙ?(мәҡәлдәр әйттереү)\nУҡыу - энә менән ҡойо ҡаҙыу.\nТырышҡан ташҡа ҡаҙаҡ ҡаҡҡан.\nКемдең арбаһына ултырһаң, шуның йырын йырларһың.\nКем эшләмәй ,шул ашамай.\nСит ерҙә солтан булғансы,үҙ ереңдә олтан бул.\nБөгөнгө эшеңде иртәгәгә ҡалдырма.\nЙөҙ һум аҡсаң булғансы,йөҙ дуҫың булһын.\nҠулың оҫта булһын,һүҙең ҡыҫҡа булһын.\nПочтальон(инә).1-се класс уҡыусылары бындамы?Һеҙгә хат алыр килдем.\n“Мин үҙемде яратам”йырын башҡарыу\nУҡытыусы. Балалар,һеҙҙе уҡырға һәм яҙырға кем өйрәтте?Әйҙәгеҙ Әлифбаны байрамға саҡырайыҡ.\nУҡыусылар.(хор менән)Ҡәҙерле Әлифба, байрамға рәхим ит!\nИльяс. Әлифба,һин барлыҡ фәндәрҙең\nтуған телемдең алтын баҫҡысы.\nАзалия Иң яҡын дуҫтарың\nБулдыҡ гел беҙ һинең\nДиана Һәм улар бик матур\nИльнар. Әлифбабыҙ тамам булды\nШатлығыбыҙ эскә һыймай\nИң һуңғы битеңде.\n“Әлифба” йырын башҡарыу.\n1.Эй,Әлифбам,һин тәүге фәндәрҙең\nҺин- туған телемдең алтын асҡысы\nУҡырға ла өйрәттең\nЯҙырға ла өйрәттең\nҺин –туған телемдең алтын баҫҡысы\nБалҡыйһың нәҡ нур булып\nҺәр баланы ҙур бәхеткә\nИлтеүсе аҡ юл булып.\nӘлифба.Кем ҡайһы хәрефте\nЭльмира А тора иң элек\nГел алға ашҡына.\nАльбина А-ны бик маҡтайһың,\nУҡы,- ти ул беҙгә,\nУйла,- ти һәр һүҙҙе.\nИльнар Ә менән башланған\nЭ менән ш-ны ҡушып,\nҺәр хәреф кәрәкле\nӘммә һин ғүмергә\nИльяс .Мин был китапты яраттым\nҒорур әйтәм:уҡый беләм,\nШуға күрә әйтәм уға\nУҡыусылар (хор менән) Рәхмәт,һиңә Әлифба!\nҠыҙҙар башҡарыуында бейеү\nБерҙәм план ҡорғандар\nМатур-матур шиғырҙар, Дәртле ,күңелле йырҙар\nҮҙе бик көр генәлер,\nҺабанһыҙ ер һөрәлер\nҺаҡалы бар, аҡылы юҡ\nНомер материала: ДВ-126582


Ҡустым ағай булды\n29 Март 2019, 15:39\nКаникул алдынан ғына 22 мартта әсәйебеҙҙең һеңле алып ҡайтыуы беҙҙең өсөн оло ҡыуаныс булды.\nДүртенсе синыфта уҡыусы ҡустым Тимур ҙа бик шатланды. Ул инде үҙен оло ағай тип хис итә. Каникулда дуҫтары менән уйнап ҡына йөрөмәй, атайыбыҙға төҙөлөп килеүсе яңы өйҙөң эсен эшләүҙә ярҙамлаша, мәсеткә йөрөй. Ялы шулай үтә ҡустымдың.\nБаҡалы районы, Туҡтағол ауылы.


Көнъяҡ райондарҙа быйыл һуңғы йылдарҙа булмаған уңыш көтөлә\nБыл күренеш тәү сиратта һауа торошона бәйле. Төбәктә оҙайлы ваҡыт ҡоролоҡ торғандан һуң яуым-төшөм йышая башлаған. Икенсенән аграрийҙар иген үҫтереүҙә яңы технологиялар ҡуллана. Йылайыр районында урынлашҡан Урал аръяғы агроинженерия колледжы баҫыуҙарында тәжрибә рәүешендә арпа үҫтерелә.\nЙылайыр районы баҫыуҙарында ашлыҡ әле өлгөрә генә. Аҙна-ун көндән бында комбайндар геүләй башлаясаҡ. Һуңғы йылдарҙағы ҡоролоҡто иҫәпкә алғанда уңыш ярайһы уҡ яҡшы булыр, тип өмөтләнә аграрийҙар. Гектар ҡеүәтен арттырыуға яңы технологиялар индереү ҙә ярҙам итә. Урал аръяғы агроинженерия колледжы баҫыуҙарында мәҫәлән Анна сортлы арпа өлгөрә. Тәжрибә рәүешендә сәселгән баҫыуҙар уңышты 3-4 центнерға күберәк бирәсәк.\nИкенсенән, быйыл тәбиғәт тә көнъяҡ райондарға мәрхәмәтлерәк. Оҙайлы ҡоролоҡтан һуң ниһәйәт ауыл хужалығы өсөн ҡулай һауа торошо күҙәтелә. Ураҡҡа көнъяҡ райондарҙа башҡа төбәктәргә ҡарағанда бер аҙға һуңғараҡ төшәләр. Сөнки бында яҙ ҙа ике аҙна самаһы һуңлап килә. Йылайырҙарға быйыл ун мең гектарҙан ашыу майҙанда уңыш йыйып алыу бурысы тора. Ырҙын табаҡтарында 4 мең тонна ашлыҡ тупланыр тип күҙаллана.\nИмпортты алмаштырыу йәһәтенән дә Йылайырҙа эштәр йылдам бара. Быйыл районда йәшелсә майҙандары арттырылған. Шәхси эшҡыуар Яманһаҙ ауылы эргәһендә 30 гектар ерҙе ҡуртымға алып картуф һәм кәбеҫтә үҫтерә.\nУңыш яҡшы, киләһе йылға сәсеүлектәрҙе арттырасаҡбыҙ, ти хужалыҡ етәксеһе. Ауыл хужалығы белгестәре лә йәшелсә майҙандарын арттырыу ер эшенең төп сәйәсәтенә әйләнергә тейеш, тигән фекерҙә. Бөртөклө культуралар йыйып алыу буйынса республика былай ҙа алға киткән төбәктәрҙең береһе. Буш торған яландарҙы йәшелсәгә тотоноу отошлораҡ .